title: Liseyn tarina

text: Kirjassa on kolme osaa, joista ensimmäinen sijoittuu kahden vuoden päähän Liseyn puolison Scottin kuolemasta. Liseyllä on hallussaan miehensä julkaisemattomat käsikirjoitukset, joita monet muut havittelevat keinoja kaihtamatta. Näihin lukeutuu muun muassa eräs psykopaatti, joka pelottelee Liseytä uhkauksillaan ja mielenvikaisuudellaan. Jotta Lisey voisi mitenkään selviytyä hengissä, on hänen sukellettava syvään menneisyyteen. Liseyn alkaessa siivota miehensä työhuonetta, hän alkaa kuulla miehensä äänen päässään. Scottin ääni pyytää Liseytä etsimään lapun ja hopeisen lapion. Lisey löytääkin etsimänsä ja häntä jää vaivaamaan lapun lumpi-sana. Liseyn selvittäessä lumpi-sanaa hän päätyy Lumokuuhun, maailmaan, joka on päivisin paratiisi ja öisin painajainen. Kirjan viimeisessä osassa Lisey päättää siivota miehensä työhuoneen lopullisesti. Huonetta siivotessaan hän saa soiton paikallisilta poliisivoimilta, jotka kertovat saanneensa Liseyn vaanijan kiinni ja Liseylle selviää kaikki mitä Scott on halunnut kertoa veri-lummesta ja Lumokuusta.


title: Raino

text: Raino on suomalainen miehen etunimi, germaanisperäisen Rainer- tai Ragnar-nimen muunnelma. Väestörekisterikeskuksen tietojen mukaan 1900-luvun alusta vuoden 2009 loppuun mennessä Suomessa on 879 miestä saanut nimekseen Raino.


title: Kiipulan ammattiopisto

text: Kiipulan ammattiopisto on osa Kiipulasäätiön ylläpitämää Kiipulan koulutus- ja kuntoutuskeskusta. Kiipulan ammattiopisto järjestää valmentavaa koulutusta ja ammatillista perustutkintokoulutusta erityisopetuksena.


title: Kiipulan ammattiopisto

text: Aikuisten koulutuksia toteutetaan näyttötutkintoina tai lisäkoulutuksina eri aloille. Oppilaitos on ammatillinen erityisoppilaitos ja ammatillisen erityisopetuksen kehittämiskeskus. Kiipulan ammattiopiston erityisopetuksessa on noin 600 opiskelijaa, aikuiskoulutuksessa noin 300. Ammattiopiston päätoimipiste on Janakkalan Turengissa. Sivutoimipisteitä on kymmenellä paikkakunnalla Etelä-Suomessa, joista koulutusta annetaan Espoossa, Forssassa, Hämeenlinnassa, Kouvolassa, Lahdessa, Riihimäellä, Tampereella ja Vantaalla.


title: Kiipulan ammattiopisto

text: Toiminta laajeni merkittävästi vuoden 2009 alussa Perttulan erityisammattikoulun yhdistyttyä Kiipulan ammattiopistoon.


title: Kiipulan ammattiopisto

text:
Ammatillista perustutkintokoulutusta (180 osaamispistettä, kesto kolmisen vuotta) järjestetään usealla eri alalla
(autoala, kiinteistöpalvelu, logistiikka, tieto- ja tietoliikennetekniikka, hotelli-, ravintola- ja cateringala, kotityö- ja puhdistuspalvelu, puutarhatalous, metsäala, sosiaali- ja terveysala, liiketalous, liiketalous (Terra-koulutus), tieto- ja viestintätekniikka). Alasta riippuen tutkintonimikkeenä on merkonomi, datanomi, puutarhuri, kiinteistönhoitaja, varastonhoitaja, ICT-asentaja, kokki, toimitilahuoltaja, metsuri-metsäpalvelujen tuottaja, lähihoitaja tai ajoneuvoasentaja.


title: Kiipulan ammattiopisto

text: Tämän lisäksi järjestetään valmentavaa koulutusta.


title: Palpa

text: Palpa eli Suomen Palautuspakkaus Oy on suomalainen yritys, joka hoitaa pullonpalautusta. Palpan kierrätysjärjestelmään kuuluu sekä lasisia että muovisia juomapulloja ja alumiinisia juomatölkkejä. Osa pulloista uusiokäytetään, osan materiaali kierrätetään. Tölkkien materiaali kierrätetään. Palpan kierrätysjärjestelmään kuuluvista juomapakkauksista saa palautettaessa pantin, ja yli 90 prosenttia näistä pakkauksista palautetaan.


title: Palpa

text: Vuoden 1952 kesäolympialaisten myötä Coca-Cola rantautui Suomeen, ja maahan luotiin lasisten juomapullojen palautusjärjestelmä. Siitä alkoi pantillisten juomapakkausten kehitystaival.


title: Palpa

text: 1980-luvulla juomapakkausjärjestelmään tuli uusi pantillinen, uudelleentäytettävä muovipullo, jota kutsutaan nykyisin myös ekopulloksi ja jota Ekopulloyhdistys ry hallinnoi samoin kuin uudelleentäytettäviä lasipullojakin.


title: Palpa

text: Tölkit tulivat Palpan panttijärjestelmän piirin vuonna 1996 ja kierrätysmuovipullot vuonna 2008. Kierrätyslasipullot liitettiin osaksi Palpan kierrätysjärjestelmää vuonna 2012. Ne olivat aiemmin kuuluneet Alkon omaan kierrätysjärjestelmään.


title: Palpa

text: Palpan panttijärjestelmä on erittäin kattava: siihen kuuluu suurin osa Suomessa myytävistä virvoitusjuoma-, vesi-, kivennäisvesi-, olut-, siideri-, lonkero- ja urheilujuomapulloista ja -tölkeistä. Kierrätysmuovipullon tulon myötä pantillisiksi ovat tulleet myös muun muassa lähdevesi, sima, jäätee ja uusimpana tulokkaana viini. Alkon tuotteista myös moni ”taskumatti”-kokoinen muovipullo on pantillinen. Pantilliset kierrätysmuovipullot tunnistaa panttimerkinnästä. Lidl-kauppaketjun muovisilla juomapakkauksilla on oma kierrätysjärjestelmänsä Lidl-kaupoissa, Lidlin lasipullot ja tölkit kuuluvat nykyään Palpa-järjestelmään.


title: Palpa

text: Palpan kierrätysjärjestelmään voivat liittyä yritykset, jotka valmistavat juomia Suomessa tai maahantuovat juomia Suomeen. Palpa tarkistaa uudet juomapakkaukset, testaa ja tarkistaa ne ja päättää, mitkä se hyväksyy järjestelmään. Palpan pitää myös hyväksyä kaikki pakkauksiin tehdyt muutokset.


title: Palpa

text: Tämänhetkisten elinkaaritutkimusten perusteella erilaisia juomapakkausvaihtoehtoja ei voida yksiselitteisesti asettaa paremmuusjärjestykseen, vaan tärkeintä on, että pantilliset juomapakkaukset palautetaan riippumatta siitä, onko kyseessä pullo tai tölkki.


title: Palpa

text: Uudelleentäytettävät lasipullot ovat kuuluneet panttijärjestelmään vuodesta 1951 lähtien. Lasipullojen palautusaste vuonna 2013 oli lähes sata prosenttia. Pullon on palautettaessa oltava tyhjä ja ehjä, sillä automaatti tunnistaa pantillisuuden pullon muodosta. Palauttamisen jälkeen lasipullot kuljetetaan takaisin panimoon, jossa ne pestään ja täytetään uudelleen. Yksi lasipullo kiertää keskimäärin 33 kertaa. Tämän jälkeen lasi murskataan ja lasimassa uusiokäytetään.


title: Palpa

text: Tölkit ovat kuuluneet panttijärjestelmään vuodesta 1996 lähtien.


title: Palpa

text: Tölkeissä kiertää raaka-aine, alumiini. Palautetut tölkit sulatetaan ja materiaalista tehdään uusia juomatölkkejä. Yksi tölkki voi kiertää ikuisesti, sillä raaka-aineena alumiini ei kulu eikä hajoa. Lisäksi alumiinin kierrätys on erittäin kannattavaa, sillä tölkin valmistus uusiokäyttöön vie vain viisi prosenttia ensivalmistusprosessin energiasta: käytännössä esimerkiksi yhden alumiinitölkin kierrätyksestä säästyneellä energialla voi polttaa hehkulamppua neljän tunnin ajan. Tölkkien palautusaste vuonna 2013 oli 95 prosenttia, ja tölkki on kasvattanut suosiotaan juomapakkauksena keveytensä ja kestävyytensä ansiosta.


title: Palpa

text: Palautettaessa tölkin on oltava ehjä, sillä automaatti tunnistaa pantillisuuden viivakoodista. Pantittomatkin tölkit voi palauttaa palautusautomaatteihin, sillä Palpa kierrättää myös pantittomat tölkit.


title: Palpa

text: Vuonna 2009 Suomessa täytettiin yhteensä 899 miljoonaa juomatölkkiä, ja kierrätettiin 936 miljoonaa tölkkiä. Alumiinisia juomatölkkejä tuotiin 1990- ja 2000-luvuilla Suomeen muun muassa Puolasta, Ruotsista, Saksasta ja Britanniasta, kunnes vuonna 2013 valmistus aloitettiin Suomessa monikansallisen Rexamin tehtaalla Mäntsälässä ja puolalaisomisteisen Can-Packin tehtaalla Hämeenlinnassa.


title: Palpa

text: Kierrätysmuovipullot ovat kuuluneet panttijärjestelmään vuodesta 2008 lähtien.


title: Palpa

text: Kierrätysmuovipullot ovat polyetyleenitereftalaattia. Palautetut pullot rouhitaan ja käsitellystä materiaalista voidaan valmistaa erilaisia lopputuotteita. Värittömistä pulloista tehdään uusien pullojen lisäksi muun muassa sadetakkeja. Värilliset taas päätyvät esimerkiksi fleece-puseroiksi, solmioiksi, repuiksi, laukuiksi, lenkkitossuiksi ja ympäristöystävällisten puhelinmallien raaka-aineeksi.


title: Palpa

text: Vuoden 2010 aikana pantillisia kierrätysmuovipulloja palautettiin yli 15 000 tonnia. Vuonna 2013 kierrätysmuovipullojen palautusaste oli 92 prosenttia.


title: Palpa

text: Pantin saa vain ehjistä pulloista, joiden etiketti on tallella ja vahingoittumaton. Automaatti tunnistaa pantillisuuden etiketin viivakoodista. Tyhjät muovipullot palautetaan korkillisina, jotta myös korkit saadaan kierrätykseen.


title: Palpa

text: Kierrätyslasipullot liitettiin osaksi Palpan kierrätysjärjestelmää vuonna 2012. Aikaisemmin kierrätyslasipullot kuuluivat Alkon hallinnoimaan kierrätysjärjestelmään. Uudistuksen myötä kierrätyslasipullot voi palauttaa samaan automaattiin kuin muutkin Palpan hallinnoimat pantilliset juomapakkaukset.


title: Palpa

text: Pantin saa kierrätysjärjestelmään kuuluvista kierrätyslasipulloista, jotka ovat palautettaessa ehjiä, tyhjiä ja joiden etiketti on vahingoittumaton. Pantillisuuden tunnistaa Alkon hyllymerkinnästä ja ostokuitin tiedoista. Kaikissa pantillisissa lasipulloissa ei välttämättä ole panttimerkintää. Kierrätyslasipullot kannattaa palauttaa korkillisina, jolloin myös korkit saadaan kierrätykseen.


title: Palpa

text: Kierrätyslasista valmistetaan joko uusia lasipulloja tai vaahtolasia, jota käytetään routaeristeissä, harkoissa tai kevytbetonissa. Kierrätyslasin uusiovalmistus on energiatehokasta: jokainen kierrätyslasista valmistettu tonni uusiolasia kuluttaa noin 30 prosenttia vähemmän energiaa kuin sen valmistus neitseellisistä raaka-aineista.


title: Palpa

text: Kun kuluttaja ostaa juoman, jonka pakkaus kuuluu Palpan kierrätyjärjestelmään, hän maksaa pakkauksesta pantin. Palauttaessaan tyhjän juomapakkauksen kaupan palautusautomaattiin hän saa kuitin, jolla kassa maksaa pantin takaisin kuluttajalle. Pantin suuruus riippuu juomapakkauksesta.


title: Palpa

text: Palpa on osakeyhtiö, jonka kotipaikka on Helsinki. Yhtiön toimitusjohtaja on Pasi Nurminen. Yrityksen päätoimialaksi on Verohallinnolle ilmoitettu lajiteltujen materiaalien kierrätys.


title: Palpa

text: Palpan omistavat seitsemän panimoa ja kaupan alan yritystä: Hartwall, Olvi, Sinebrychoff, Alko, Inex Partners, Ruokakesko ja Tuko Logistics.


title: Vyksa

text: Vyksa () on kaupunki Nižni Novgorodin alueella Venäjällä. Se sijaitsee Meštšoran alangolla 186 kilometriä Nižni Novgorodista lounaaseen. Kaupunki on Vyksan piirin keskus. Sen kautta kulkee Muromin ja Arzamasin väliseltä rautatieltä Navašinossa haarautuva sivurata. Asukkaita on 58 600 henkeä (vuonna 2008).


title: Vyksa

text: Vyksa on saanut alkunsa vuonna 1765 perustetusta metallitehtaasta. Kaupunginoikeudet se sai vuonna 1934. Tärkein tuotantolaitos on rautatievaunujen pyöriä ja metalliputkia valmistava tehdas. Nähtävyyksiä ovat 1760–1770-luvuilla rakennettu klassistinen Batašovin tehdasomistajasuvun kartano, barokin ja klassismin välimuotoa edustava Kristuksen syntymän kirkko vuodelta 1773 sekä keskustan vanhat hallintorakennukset ja asuintalot. Tehdasalueella on ainutlaatuisia teräsrakentamisen muistomerkkejä.


title: .yu

text: .yu on entisen Jugoslavian Internet-maakoodi verkkotunnuksia varten. Tunnus tuli käyttöön vuonna 1989 ja se poistettiin käytöstä 30. syyskuuta 2009.


title: .yu

text: Kaikki .yu-tunnuksen alla toimivat tunnukset on varattu ainoastaan laillisille yhteisöille.


title: Osmo Hänninen

text: Osmo Otto Päiviö Hänninen (s. 30. huhtikuuta 1939 Lahdessa) on suomalainen tiedemies, tietokirjailija, vaikuttaja, kansanlääkinnän tukija, kulttuurimies ja humanisti. Hän toimi Kuopion yliopiston rehtorina 1981-1984, vararehtorina 1973-78, ja ensimmäisenä vakinaiseen virkaan nimitettynä professorina fysiologian laitoksen esimiehenä 1972-2004. Hänninen on toiminut myös Turun yliopiston ja Joensuun yliopiston fysiologian dosenttina (1967-2004 ja 1981-2004) ja Suomen Akatemian tutkimusprofessorina 1980-81. Vuonna 1976 Hänninen perusti Länkiritarit Kuopion yliopiston fysiologian laitokselta väitelleiden kunniayhteisöksi


title: Osmo Hänninen

text: Hänninen on julkaisut yli 400 tieteellistä artikkelia fysiologiasta, toksikologiasta, biokemiasta, ympäristötieteistä ja farmakologiasta, sekä lukuisia oppikirjoja, tieteen kansantajuistamiseen liittyviä teoksia jotka osin myös ottavat voimakkaasti kantaa ympäristön ja sen turvallisuuden puolesta sekä kulttuurihistoriallisia teoksia. Vuonna 2009 Hänninen sai Suomen tietokirjailijat ry:n Oppikirjailijapalkinnon.


title: Osmo Hänninen

text: Hännisen teoksista mainittakoon erityisesti Ihmisen fysiologia ja anatomia. Teos on käännetty ruotsiksi ja viroksi ja se on Suomessa vanhin yhtäjaksoisesti käytössä ollut lääketieteen oppikirja. Kirjaa ovat lukeneet 1970 alun jälkeen liki kaikki terveystieteiden opiskelijat ja kirja on ollut myös lääketieteen oppilasvalintojen oppikirjana. Hännisen kirjalliseen tuotantoon kuuluvat mm. seuraavat teokset.


title: Šahunja

text: Šahunja () on kaupunki Nižni Novgorodin alueella Venäjällä. Se sijaitsee Zavetlužjeksi kutsutulla alueella 240 kilometriä Nižni Novgorodista koilliseen. Kaupunki on Šahunjan piirin keskus. Sen kautta kulkee Nižni Novgorodin ja Kirovin välinen rautatie. Asukkaita on 22 400 henkeä (vuonna 2005).


title: Šahunja

text: Paikkakunta on saanut alkunsa 1930-luvun alussa syntyneestä asemataajamasta, joka nimettiin lähellä sijainneen Šahunjan kylän mukaan. Vuonna 1943 taajamasta tuli Šahunjan kaupunki. Nykyään siellä on rautatieliikennettä palvelevia yrityksiä sekä puunjalostus- ja elintarviketeollisuutta.


title: Martin Štěpánek (jääkiekkoilija)

text: Martin Štěpánek (s. 2. huhtikuuta 1971 Ústí nad Labem, Tšekkoslovakia) on tšekkiläinen jääkiekkopuolustaja ja maailmanmestari. Štěpánek pelaa tällä hetkellä Italian Serie A:n Hockey Club Alleghessa.


title: Martin Štěpánek (jääkiekkoilija)

text: Štěpánek aloitti jääkiekon kotikaupungissaan Ustí nad Labemissa. Hän siirtyi Extraligaan kaudeksi 1994–1995 ja aloitti HC Kladnossa. Kaudeksi 1999–2000 Stepanek siirtyi HC Litvínovista Suomen SM-liigassa pelanneeseen Rauman Lukkoon. Hän pelasi MM-kilpailuissa Pietarissa keväällä 2000 ja voitti kultaa.


title: Martin Štěpánek (jääkiekkoilija)

text: Kauden 2000–2001 Štěpánek pelasi HIFK:ssa. Sen jälkeen hän pelasi kaksi kautta Sveitsissä ja palasi kaudeksi 2003–2004 SM-liigaan ja siirtyi Oulun Kärppiin. Štěpánek voitti Kärpissä Suomen-mestaruuden. Seuraavaksi kaudeksi hän siirtyi Kärppien valmentajan Kari Heikkilän perässä Venäjälle, HK Lokomotiv Jaroslavliin, mutta palasi sieltä loppukaudeksi takaisin kotimaahansa ja kasvattajaseuraansa HC Slovan Ústí nad Labemiin.


title: Martin Štěpánek (jääkiekkoilija)

text: Štěpánek pelasi kaudella 2005–2006 HC Plzenissä, mutta hän siirtyi loppukaudeksi Ruotsiin ja oli nostamassa Malmö Redhawksia takaisin Elitserieniin. Vuodet 2006–2008 Štěpánek pelasi taas Extraligassa, HC Kladnossa ja kauden 2008–2009 hän aloitti Italian SG Pontebbassa, mutta pelasi loppukauden 1. ligan HC Havířov Panthersissa.


title: Martin Štěpánek (jääkiekkoilija)

text: Lokakuussa 2009 Štěpánek siirtyi italialaiseen HC Allegheen.


title: HMAS Sydney (1934)

text: HMAS Sydney (viirinumero I48) oli Australian laivaston Perth-luokan kevyt risteilijä.


title: HMAS Sydney (1934)

text: Alus tilattiin 10. helmikuuta 1933 Swan Hunter and Wigham Richardsonilta Newcastle-upon-Tynestä osana vuoden 1932 laivasto-ohjelmaa. Sen köli laskettiin 8. heinäkuuta, ja alus laskettiin vesille 9. lokakuuta 1934 nimellä "HMS Phaeton". Aluksen nimi vaihdettiin vuonna 1935, kun tehtiin päätös sen liittämisestä Australian laivastoon. Alus valmistui 24. syyskuuta 1935, ja se liitettiin Australian laivastoon samana päivänä.


title: HMAS Sydney (1934)

text: "Sydney" purjehti 29. lokakuuta 1935 Portsmouthista kohti Australiaa. Alus purjehti Gibraltarilta Lissaboniin ja Cádiziin palaten Gibraltarille 3. tammikuuta 1936. Se suoritti toisen vierailupurjehduksen Casablancaan palaten jälleen 4. helmikuuta Gibraltarille, josta se jatkoi 26. helmikuuta Maltalle. Maltalta alus jatkoi matkaansa kohti Aleksandriaa, jonne se saapui 2. toukokuuta. Alus osallistui Välimerellä purjehtiessaan Kansainliiton suosittamien pakotteiden, jotka oli määrätty 19.lokakuuta Italian hyökättyä Etiopiaan 3. lokakuuta 1935, valvontaan.


title: HMAS Sydney (1934)

text: Aleksandriasta alus purjehti 25. toukokuuta Kyprokselle, jonka rannikkoa alus valvoi 16. kesäkuuta saakka, jolloin se purjehti Maltalle. Alus lähti Maltalta 24. kesäkuuta Kyprokselle ja edelleen Port Saidiin, jonne se saapui 15. heinäkuuta. Alus purjehti Suezin kanavan läpi Adeniin, jonne se saapui 19. heinäkuuta. Adenista alus jatkoi matkaansa Australiaan. "Sydney" saapui perille Fremantleen 2. elokuuta 1936.


title: HMAS Sydney (1934)

text: Toisen maailmansodan puhjettua alus jatkoi Intian valtameren saattueiden suojaamista, kunnes Italian liityttyä sotaan se liitettiin 26. toukokuuta 1940 Välimeren laivaston 7. risteilijäviirikköön. Alus upotti Italian laivaston hävittäjä "Esperon".


title: HMAS Sydney (1934)

text: "Sydney" osallistui 19. heinäkuuta Cape Spadan taisteluun, jonka aikana se tuhosi Italian laivaston kevyen risteilijä "Bartolomeo Colleonin". Suojatessaan Dardanelleille matkaavaa saattuetta alus upotti 27. heinäkuuta italialaisille joukoille polttoainetta kuljettaneen kreikkalaisen tankkeri "Ermionin". Seuraavien parin kuukauden aikana alus osallistui muun muassa Bardian ja Scarpanton pommituksiin.


title: HMAS Sydney (1934)

text: "Sydney" ja "HMS Orion" tulittivat lokakuussa Astipalean satamaa Dodekaanien saaristossa. Alus kuljetti marraskuussa joukkoja ja varusteita Kreetalle. Operaation MB8 aikana alus osallistui marraskuussa Otrantonsalmen taisteluun, jossa upotettiin italialainen neljän rahtialuksen saattue.


title: HMAS Sydney (1934)

text: "Sydney" oli telakalla Maltalla, minkä jälkeen alus lähti kohti Australiaa 12. tammikuuta 1941. Alus saapui 5. helmikuuta Fremantleen, ja se siirrettiin huollettavaksi Sydneyn telakalle.


title: HMAS Sydney (1934)

text: "Sydney" kohtasi 19. marraskuuta 1941 Saksan laivaston kaapparilaiva "Kormoranin", jonka kanssa käydyn taistelun seurauksena kumpikin alus upposi.


title: Backman

text: Backman on muun muassa seuraavien henkilöiden sukunimi:


title: Teuvo Pulkkinen

text: Teuvo Pulkkinen (19. toukokuuta 1920 Juva – 19. kesäkuuta 1968 Kuopio) oli suomalainen näyttelijä ja näytelmäkirjailija.


title: Teuvo Pulkkinen

text: Pulkkisen vanhemmat olivat piirityönjohtaja Juho Pulkkinen ja Iida Laamanen. Hän kävi keskikoulun ja konttoriopiston.


title: Teuvo Pulkkinen

text: Pulkkinen asui Kuopiossa vuodesta 1944 alkaen.


title: Zavolžje

text: Zavolžje () on kaupunki Nižni Novgorodin alueen Gorodetsin piirissä Venäjällä. Se sijaitsee Volgan rannalla Gorodetsiä vastapäätä 55 kilometriä Nižni Novgorodista luoteeseen. Kaupungissa on Balahnasta haarautuvan sivuradan pääteasema. Asukkaita on 42 000 henkeä (vuonna 2008).


title: Zavolžje

text: Paikkakunta on syntynyt Gorkin vesivoimalaitoksen rakentamisen yhteydessä 1950-luvulla. Kaupunginoikeudet se sai vuonna 1964. Nykyään Zavolžjessa on mm. autonmoottoreita sekä erikoisajoneuvoja valmistavat tehtaat.


title: Etelä-Pohjanmaan mieslaulajat

text: Etelä-Pohjanmaan mieslaulajat on Etelä-Pohjanmaalla toimiva mieskuoro, joka tunnetaan paremmin nimillä Jussit ja Jussikuoro. Kuoro on perustettu vuonna 1951, ja nykyisin siinä on noin 60 laulajaa ympäri maakuntaa. Kuoron taiteellisena johtajana on vuoden 2017 alusta alkaen toiminut KM Juha Holma (s. 1960) Tampereelta. Kuoron varajohtajina toimivat Lasse Kataja Alavudelta ja Maunu Malkamäki Seinäjoelta. Kuoron puheenjohtajana on vuodesta 2005 lähtien toiminut Hannu Malkamäki Seinäjoelta.


title: Etelä-Pohjanmaan mieslaulajat

text: Jussikuoro laulaa tyypillistä neliäänistä ( I ja II tenori sekä I ja II basso) mieskuoromusiikkia ja myös erityisesti Jusseille sovitettua, sopivasti "pohojalaasta uhoa" sisältävää musiikkia. Musiikkia on myös levytetty vuosien saatossa niin kasetille, vinyylille kuin CD-levyllekin. Uusin, kansallisromanttista musiikkia sisältävä levy, Kultakehto, on vuodelta 2012. 2004 Jussit tekivät yhteistyössä Seinäjoen Tangomarkkinoiden kanssa Miehen tie -nimisen esityksen, josta on tehty myös DVD levy.


title: Etelä-Pohjanmaan mieslaulajat

text: Jussit tunnetaan ja tunnistetaan niin Suomessa kuin ulkomaillakin erityisesti eteläpohjalaisen miehen kansallispuvun, eli "jussipuvun" käyttämisestä esiintymisasuna. On leikkimielisesti sanottu, että "Jussi-puvulla saa aina sen ensimmäisen kappaleen anteeksi".


title: Etelä-Pohjanmaan mieslaulajat

text: Konsertteja ja muita esiintymisiä Jusseilla on vuosittain eri puolilla Suomea noin 10kpl joiden lisäksi kuoro tekee lähes vuosittain esiintymismatkan ulkomaille. Varsinaisia kiertueita Jussit eivät kuitenkaan tee, sillä kaikki laulajat ovat mukana harrastuspohjalta. Kuoro esiintyy kuitenkin myös tilauksesta esim. yritysten juhlissa. Konserttipaikkoina toimivat esim. kirkot, juhlasalit ja konserttisalit. Kuoro tekee yhteistyötä ja -konsertteja myös muiden kuorojen ja esiintyjien kanssa. Kuoron pienryhmänä toimii lauluryhmä Heikoollenkki, joka esiintyy kvartettina tai vahvistettuna kvartettina erilaisissa tilaisuuksissa.


title: Etelä-Pohjanmaan mieslaulajat

text: Jussit aloittaa konsertin usein Toivo Kuulan Nuijamiesten marssilla ja päättää sen Jean Sibeliuksen Finlandiaan. Näiden väliin otetaan mukaan kulloiseenkin aikaan ja teemaan soveltuvaa suomalaisten ja ulkomaisten säveltäjien tekemää uutta ja vanhaa musiikkia. Tyypillinen konsertti kestää noin yhden tunnin.


title: Etelä-Pohjanmaan mieslaulajat

text: Etelä-Pohjanmaan Mieslaulajat on rekisteröity yhdistys (rek.nro 61.493), jossa jäseninä ovat laulajat sekä kannatusjäsenet ja joka kuuluu jäsenenä sekä Suomen Mieskuoroliittoon että Suomen Laulajain ja Soittajain Liittoon (Sulasol). Yhdistyksen kotipaikka on Seinäjoki.


title: Elis Mårtenson

text: Elis Hjalmar Mårtenson (8. kesäkuuta 1890 Inkoo – 4. kesäkuuta 1957 Helsinki) oli suomalainen urkutaiteilija.


title: Elis Mårtenson

text: Mårtenson opiskeli urkujensoittoa Helsingin musiikkiopistossa Oskar Merikannon johdolla vuosina 1911−1915 ja teki tämän jälkeen opintomatkoja Ruotsiin ja Keski-Eurooppaan. Hän toimi Helsingin musiikkopiston urkujensoiton opettajana vuosina 1921−1939 ja Sibelius-Akatemian urkujensoiton professorina vuosina 1939–1957. Hänen oppilainaan olivat monet myöhemmin tunnetuiksi tulleet urkurit, mm. Enzio Forsblom, Taneli Kuusisto, Antti Koskinen, Tapani Valsta ja Tauno Äikää sekä säveltäjä Uuno Klami. Opetustyönsä ohella Mårtenson työskenteli Helsingin eteläisen ruotsalaisen seurakunnan (aluksi Johanneksenkirkon, sittemmin Mikael Agricolan kirkon) urkurina vuodesta 1922.


title: Elis Mårtenson

text: Mårtenson julkaisi kaksiosaisen urkukoulun (1949–1951) ja toimitti kaksi kokoelmaa Johann Sebastian Bachin urkusävellyksiä.


title: Elis Mårtenson

text: Mårtensonin puoliso vuodesta 1927 oli laulaja Eini Maria Mårtenson o.s. Stenfeldt (1897−1948). Heidän poikansa oli laulaja-säveltäjä Lasse Mårtenson.


title: Westinghouse Studio One

text: Westinghouse Studio One oli yhdysvaltalainen draama-antologiasarja. Sarja alkoi radiossa 1940-luvun puolessavälissä, josta se siirtyi televisioon marraskuussa 1948. Viimeinen jakso esitettiin syyskuussa 1958.


title: Westinghouse Studio One

text: "Studio Onen" alkuaikoina esitysten pääpaino oli näyttämöteosten sovituksissa, josta se siirtyi 1950-luvun puoliväliin tultaessa nimenomaan televisiota varten kirjoitettuihin näytelmiin.


title: Knjaginino

text: Knjaginino () on kaupunki Nižni Novgorodin alueella Venäjällä. Se sijaitsee Suran sivujoen Imzan varrella 107 kilometriä Nižni Novgorodista kaakkoon. Kaupunki on Knjagininon piirin keskus. Asukkaita on 6 700 henkeä (vuonna 2005).


title: Knjaginino

text: Paikalla sijainnut kylä mainitaan 1500-luvulla. Vuonna 1779 siitä tuli Knjagininin kaupunki ja Nižni Novgorodin lääniin kuuluneen kihlakunnan keskus. Vuonna 1925 se alennettiin Knjagininon kyläksi, joka vuonna 1968 sai kaupunkimaisen taajaman aseman. Uudelleen Knjagininosta tuli kaupunki vuonna 1998. Nykyään siellä toimii meijeri, ompelimo ja turkistehdas.


title: Jaakko Länkelä

text: Jaakko Länkelä, myös Jaako Länkelä, (12. toukokuuta 1833 Revonlahti – 21. helmikuuta 1916 Jyväskylä) oli suomalainen Jyväskylässä asunut seminaarin lehtori, oppikirjojen tekijä, sanomalehtimies ja "Puuha-Jaakon" nimellä tunnettu liikemies.


title: Jaakko Länkelä

text: Länkelän vanhemmat olivat maanviljelijä Matti Länkelä ja Liisa Kujala. Hän kävi Oulun yläalkeiskoulua ja Kuopion lukion ja pääsi ylioppilaaksi 1855. Hän suoritti koulunopettajatutkinnon 1858 ja valmistui filosofian kandidaatiksi ja maisteriksi 1860. Länkelä teki ylioppilaana runonkeruumatkan Inkeriin 1858.


title: Jaakko Länkelä

text: Länkelä toimi Jyväskylän seminaarin ensimmäisenä suomen kielen lehtorina 1863–1894 ja seminaarin varajohtajana 1875–1894. Hän toimitti kasvatusopillista "Koti ja Koulu" -lehteä 1864–1866 ja sanomalehti "Suomalaista" 1889–1907.


title: Jaakko Länkelä

text: Länkelä omisti Väinölän tilan Jyväskylän lähellä 1892-1916. Hän harjoitti laivaliikennettä Päijänteellä vuodesta 1878 alkaen ja perusti Väinölään rullatelakan 1894 sekä lähinnä laivakorjauksia tehneen konepajan 1897. Länkelä omisti lisäksi kirjapainon Jyväskylässä 1877–1907 ja hän toimi kirjankustantajana. Länkelä kirjoitti myös itse oppikirjoja, muun muassa lukukirjan ja aapisen kansakouluja varten sekä suomen kielen kieliopin.


title: Jaakko Länkelä

text: Länkelä oli Jyväskylän kaupunginvaltuuston jäsenenä 1875–1894 ja hän toimi valtuuston puheenjohtajana ja varapuheenjohtajana.


title: Jaakko Länkelä

text: Jaakko Länkelä oli naimisissa vuodesta 1862 Amanda Alexandra Erikssonin kanssa.


title: Martin Štěpánek

text: Martin Štěpánek on ainakin seuraavien henkilöiden nimi:


title: Perevoz

text: Perevoz () on kaupunki Nižni Novgorodin alueella Venäjällä. Se sijaitsee Suran sivujoen Pjanan varrella 118 kilometriä Nižni Novgorodista kaakkoon. Kaupunki on Perevozin piirin keskus. Sen kautta kulkee Moskovan ja Kazanin välinen rautatie (Perevozskajan asema). Asukkaita on 9 200 henkeä (vuonna 2005).


title: Perevoz

text: Perevoz tunnetaan 1500-luvulta lähtien Pjana-joen ylityspaikkana. Vuonna 1779 siitä tuli kaupunki ja Nižni Novgorodin lääniin kuuluneen kihlakunnan keskus. Sittemmin se menetti asemansa kaupunkina. Vuonna 1962 Perevoz sai kaupunkimaisen taajaman statuksen ja vuonna 2000 siitä tuli jälleen kaupunki. Nykyään siellä on lähinnä elintarviketeollisuutta.


title: Leiviskä

text: Leiviskä voi viitata seuraaviin


title: Georgian kansanäänestys itsenäisyydestä 1991

text: Kansanäänestys Georgian itsenäistymisestä Neuvostoliitosta pidettiin Georgian tasavallassa 31. maaliskuuta 1991.


text: Kansanäänestyksen järjestämisestä päätti Georgian korkein neuvosto, joka oli valittu ensimmäisissä neuvosto-Georgiassa pidetyissä vapaissa vaaleissa lokakuussa 1990. Sitä hallitsi itsenäisyyttä kannattanut ryhmittymä Pyöreä pöytä – Vapaa Georgia, jota johti neuvostokauden toisinajattelija Zviad Gamsakhurdia. Georgia oli pääosin boikotoinut koko Neuvostoliiton laajuista, valtion säilyttämistä koskenutta kansanäänestystä ja neuvotteluja uudesta liittosopimuksesta 17. maaliskuuta. Georgiasta tuli neljäs neuvostotasavalta kolmen Baltian maan jälkeen (Liettua 9. helmikuuta 1991, Latvia ja Viro 3. maaliskuuta 1991), joka järjesti kansanäänestyksen itsenäistymisestä.


text: Ainoa äänestyksessä kysytty kysymys oli: "Kannatatko Georgian itsenäisyyden palauttamista 26. maaliskuuta 1918 annetun Georgian itsenäistyysjulistuksen mukaisesti?" Virallisten tulosten mukaan lähes 99 prosenttia äänestäneistä kannatti ehdotusta, ja äänestysprosentti oli 90,5. Etnisten riitojen vuoksi ei-georgialainen väestö Abhasiassa ja Etelä-Ossetiassa boikotoi suureksi osaksi äänestystä.


text: Neljä päivää lopullisten tulosten julkistamisen jälkeen Georgian korkein neuvosto julisti yksimielisesti maan itsenäiseksi 9. huhtikuuta 1991. Samana päivänä oli kulunut kaksi vuotta siitä, kun neuvostoarmeija hyökkäsi rauhanomaisia mielenosoittajia vastaan Tbilisissä.


text: Yhdysvaltojen entinen presidentti Richard Nixon oli yksityisellä vierailulla maassa kansanäänestyksen aikaan, ja hän kävi muutamalla äänestyspaikalla Georgian pääkaupungissa Tbilisissä ennen lähtöään Moskovaan myöhemmin samana päivänä.


title: Šarja

text: Šarja () on kaupunki Kostroman alueella Venäjällä. Se sijaitsee Vetlugajoen rannalla 328 kilometriä Kostromasta koilliseen. Kaupunki on Šarjan kaupunkipiirikunnan keskus, mutta myös laajemman maaseutuasukkaista muodostuvan Šarjan piirin (10 390 as.) keskus. Sen kautta kulkee Galitšin ja Kotelnitšin välinen rautatie.


title: Šarja

text: Vuoden 2010 väestönlaskennan mukaan kaupungissa asui 23 681 henkeä. Koko kaupunkipiirissä asukkaita oli 36 659, mihin sisältyi Šarjan kaupungin ohella Vetlužskin kaupunkityyppinen taajama (, 12 224 as.) ja 754 maaseutukylien asukasta.


title: Šarja

text: Šarja on saanut alkunsa vuonna 1906 valmistuneen rautatien asemataajamasta. Vuonna 1938 siitä tuli kaupunki. Nykyään siellä toimii lähinnä puunjalostusteollisuutta ja rautatieliikennettä palvelevia yrityksiä. Kaupungissa on kotiseutumuseo.


title: Gabe Saporta

text: Gabriel Eduardo "Gabe" Saporta (s. 11. lokakuuta 1979) on yhdysvaltalaisen Cobra Starship -yhtyeen laulaja. Ennen nykyistä yhtyettään hän toimi Midtownin laulajana, basistina ja sanoittajana.


title: Gabe Saporta

text: Saportan nykyinen yhtye Cobra Starship levyttää Pete Wentzin perustamalle Decaydance levy-yhtiölle. Yhtyeen uusin levy Night Shades julkaistiin 29. elokuuta 2011 Yhdysvalloissa.


title: Gabe Saporta

text: Saporta on yhdessä amerikkalaisen suunnittelijan Erin Fetherstonin kanssa.


European Coordination for Accelerator Research and Development ("EuCARD") on 37 eurooppalaisen tutkimuskeskuksen, tutkimuslaitoksen, yliopistojen ja teollisuuspartnereiden yhteinen hanke hiukkaskiihdyttimiin ja niihin liittyvien teknologioiden kehittämiseen. Tätä Euroopan komission seitsemännen puiteohjelman yhteisrahoitteista projektia koordinoi CERN. Projektin kesto on neljä vuotta, alkaen 1. huhtikuuta 2009.


title: Concrete

text: Concrete voi tarkoittaa ainakin seuraavia:


title: Paul Bartel

text: Paul Bartel (6. elokuuta 1938 – 13. toukokuuta 2000) oli yhdysvaltalainen näyttelijä, käsikirjoittaja ja elokuvaohjaaja. Bartel oli ehkä parhaiten tunnettu vuoden 1982 elokuvastaan "Paistinpannumurhaajat", jonka hän sekä kirjoitti, ohjasi että näytteli siinä itse.


title: Paul Bartel

text: Bartel syntyi Brooklynissa New Yorkissa. Hänen vanhempansa olivat Jesse ja William Bartel, joka oli mainontajohtaja. Bartel oli avoimesti homoseksuaali; tämä häiritsi hänen uravalintojaan, kunnes hän ymmärsi, mitä elokuvateollisuudella oli hänelle tarjottavanaan Hollywoodissa.


title: Paul Bartel

text: Bartel ohjasi yksitoista matalan budjetin elokuvaa, joihin kuuluivat vaatimattomat kuuluisuudet "Paistinpannumurhaajat" (1982) ja "Kohtauksia luokkataistelusta Beverly Hillsissä", ja molempia tähditti Bartelin lisäksi Mary Woronov. Ehkä kaikkein jännittävin esitys Bartelin omalaatuisesta nerokkuudesta oli lyhytelokuva "The Secret of Cinema", joka oli vainoharhainen fantasiamestariteos. Bartel ja Woronov olivat yhdessä seitsemässätoista eri elokuvassa, joihin lukeutuivat vuoden 1975 kulttielokuva "Kalmanralli 2000", jonka hän myös ohjasi; vuoden 1979 kulttiklassikko "Rock 'n' Roll High School" ja Joe Danten vuoden 1976 "Hollywood Boulevard". Vuoden 1986 kauhuelokuvassa "Chopping Mall" Bartel ja Woronov esiintyivät uudestaan "Paistinpannumurhaajien" hahmoinaan.


title: Paul Bartel

text: Bartel esiintyi Tim Burtonin lyhytelokuvassa "Frankenweenie" Victorin biologian opettajana. Bartel ohjasi kymmenen elokuvaa, joista suurin osa oli matalan budjetin komedioita, jotka hänet oli palkattu ohjaamaan "Paistinpannumurhaajien" suosion jälkeen. Joskus hän sai myös myötävaikuttaa näiden elokuvien kirjoittamisessa. Hän vieraili myös monissa TV-ohjelmissa.


title: Paul Bartel

text: Bartel kuoli maaliskuun 13. päivänä 2000 sydänkohtaukseen kaksi viikkoa maksasyöpäleikkauksen jälkeen. Hän oli 61 vuotta vanha.


title: Neja

text: Neja () on kaupunki Kostroman alueella Venäjällä. Se sijaitsee Unžan sivujoen Nejan varrella 237 kilometriä Kostromasta koilliseen. Kaupunki on Nejan piirin keskus. Sen kautta kulkee Galitšin ja Kotelnitšin välinen rautatie. Asukkaita on 9 800 henkeä (vuonna 2010).


title: Neja

text: Neja on saanut alkunsa vuonna 1906 valmistuneen rautatien asemataajamasta. Vuonna 1958 siitä tuli kaupunki. Nykyään siellä on lähinnä puunjalostusteollisuutta.


title: Manturovo

text: Manturovo () on kaupunki Kostroman alueella Venäjällä. Se sijaitsee Volgan sivujoen Unžan varrella 261 kilometriä Kostromasta koilliseen. Kaupunki on Manturovon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Manturovon kautta kulkee Galitšin ja Kotelnitšin välinen rautatie. Asukkaita on 17 800 henkeä (vuonna 2010).


title: Manturovo

text: Manturovo on saanut alkunsa vuonna 1906 valmistuneen rautatien asemataajamasta. Vuonna 1958 siitä tuli kaupunki. Nykyään siellä on lähinnä puunjalostusteollisuutta.


title: Langaton Tampere

text: Langaton Tampere on Tampereen sekä ympäristökuntien langaton laajakaistayhteisö. WLAN-verkko on ilmaiseksi käytettävissä Funet-verkkovierailuun kuuluvien organisaatioiden, kuten Tampereen korkeakoulujen, opiskelijoille ja henkilökunnalle, sekä kaupungin ja ympäristökuntien työntekijöille. Verkon käyttö onnistuu myös tilaamalla tunnuksen tekstiviestillä, liittämällä oman tukiaseman verkkoon tai jäsenyrityksiltä saatavilla vierastunnuksilla.


title: Langaton Tampere

text: Tukiasemia löytyy erityisesti Tampereen julkisista tiloista eli virastoista, kirjastoista, korkeakouluista ja rautatieasemalta. Keskustan kahviloissa ja ravintoloissa sekä joissakin yrityksissä löytyy tukiasemia. Myös kotikäyttäjien tukiasemat ovat kaikkien käytettävissä. Funet wlan-roaming mukaan lukien Langaton Tampere-tunnuksilla pääsee nettiin noin 2000:n tukiaseman alueelta.


title: Langaton Tampere

text: Verkon tunnus eli SSID on "LANGATON-WPA" (WPA-suojattuna) tai "WirelessTampere" (www-pohjainen tunnistus, heikompi suojaus). Yhteisöön liittymiseksi ei tarvita tiettyä tukiasemamallia kuten esimerkiksi FONilla ja Wippiesillä, vaan mikä tahansa RADIUS-tunnistautumista tukeva tukiasema voidaan liittää yhteisöön asetuksia muuttamalla.


title: Simone Griffeth

text: Simone Griffeth McDonald (s. 14. huhtikuuta 1950 Savannah, Georgia) on yhdysvaltalainen näyttelijä.


title: Simone Griffeth

text: Pitkä, vaalea Griffeth tähditti monia elokuvia 70-luvulla, ja jatkoi sitten lukuisissa pysyvissä rooleissa läpi 90-luvun alun, mukaan luettuna hänen roolinsa vakavamielisenä toimittaja Gretcheninä Ladies Man -sarjassa. Hän jatkaa valmentamalla näyttelijöitä Hilton Headissa.


title: Simone Griffeth

text: Tällä hetkellä hän toimii kiinteistönvälittäjänä miehensä Wayne McDonaldin kanssa.


title: Sara Melleri

text: Sara Melleri (s. 14. helmikuuta 1986 Turku) on suomalainen näyttelijä ja laulaja. Melleri on käynyt Kallion ilmaisutaidon lukiota ja opiskellut vuodesta 2005 näyttelemistä Teatterikorkeakoulussa, josta hän valmistui teatteritaiteen maisteriksi keväällä 2011.


title: Sara Melleri

text: Teatterissa hän on näytellyt muun muassa Lady Macduffia Q-teatterin "Macbeth"-näytelmässä (2008–2009) ja Wendla Bergmania, yhtä päähenkilöä, Helsingin Kaupunginteatterin "Spring Awakening" -musikaalissa (2009). Marraskuussa 2013 hänen esikoisohjauksensa "Pop Slut" sai kantaesityksensä Koko-teatterissa.


title: Sara Melleri

text:
Melleri on näytellyt viidessä pitkässä elokuvassa, pieniä rooleja elokuvissa "Hymypoika" (2003), "Matti" (2005), "Ganes" (2007) ja "Vuonna 85" (2013) sekä toista pääroolia, Siiriä, elokuvassa "Sisko tahtoisin jäädä" vuodelta 2010. Hän sai roolista parhaan naissivuosan Jussi-palkinnon. Melleri on näytellyt myös televisiossa, muun muassa pääroolia Yle TV2 -kanavan 12-osaisessa sarjassa "Rakastuin mä luuseriin" (2005).
Melleri toimi vuosina 2005–2008 Gris-yhtyeen laulajana ja vuosina 2001–2003 Yle TV1:n nuorten makasiiniohjelma "Iineksen" juontajana. Grisiltä julkaistiin vuonna 2006 albumi "Isn’t It Better This Way".


title: Sara Melleri

text: Sara Mellerin isä oli kirjailija Arto Melleri, äiti on näyttelijä Kaija Kangas ja setä Ylen entinen uutispäällikkö Jorma Melleri. Melleri sai esikoislapsensa keväällä 2011.


Suomen Osto- ja Logistiikkayhdistys LOGY ry on noin 4300 henkilöjäsenen ja 315 yritys- ja yhteisöjäsenen asiantuntijaverkosto. Se tarjoaa jäsenilleen innovatiivisen foorumin ammattitaidon ja osaamisen jatkuvaan kehittämiseen kilpailukyvyn luomiseksi ja alan arvostuksen lisäämiseksi.


title: Concrete (Washington)

text: Concrete on kaupunki Washingtonin osavaltiossa, Skagitin piirikunnassa. Kaupungin asukasluvun arvioitiin vuonna 2009 olevan 835. Pinta-alaltaan kaupunki on noin 3,2 neliökilometriä. Kaupunki on saanut nimensä merkittävän betoniteollisuutensa mukaan.


title: Just Want You to Know

text: "Just Want You to Know" on yhdysvaltalaisen poikabändin Backstreet Boys pop-kappale. Kappale julkaistiin bändin toisena singlenä heidän vuonn 2005 julkaistulta albumiltaan "Never Gone".


title: Just Want You to Know

text: Kappaleen "Just Want You To Know" musiikkivideo on parodia 1980-luvun stereotyypillisestä hard rock, heavy metal ja glam metal bändistä Sphynkter. "The Never Gone Videos" -videolla näytetään alkuperäinen video, sekä video jossa bändi esiintyy Sphynkterinä ja laulaa kappaleen "Just Want You To Know". Videon ohjasi Marc Klasfield.


title: Just Want You to Know

text: Vakio/Britannian osa 2


title: Just Want You to Know

text: Britannian osa 1


title: Just Want You to Know

text: Japani


title: Just Want You to Know

text: Remix-versiot


title: Reynoldsin kuljetusteoreema

text: Reynoldsin kuljetusteoreema (RKT) on virtausmekaniikassa käytetty matemaattinen malli. Sen avulla tarkastellaan systeemin jonkin ominaisuuden muutosnopeutta suhteutettuna saman ominaisuuden muutosnopeuteen kontrollitilavuudessa. Teoreema on nimetty irlantilaisen virtausmekaniikkaan perehtyneen Osborne Reynoldsin mukaan.


title: Reynoldsin kuljetusteoreema

text: Termodynamiikassa ja mekaniikassa tarkasteltavana kohteena on tavanomaisesti systeemi, mutta virtausmekaniikassa tarkastelun kohteena on usein kontrollitilavuus. "Kontrollitilavuus" on valittu tarkasteltava avaruuden alue, jonka pintaa kutsutaan "kontrollipinnaksi". Sitä vastoin "systeemi" käsittää ne hiukkaset/materiaalimäärän, jotka kuuluvat kontrollitilavuuteen tietyllä ajanhetkellä. Virtaustilanteessa ainetta virtaa läpi kontrollitilavuuden. Alussa siis systeemi täyttää kontrollitilavuuden, mutta ajan myötä se siirtyy ainevirtauksen mukana siitä pois. Systeemin muoto ja tilavuus voi muuttua, mutta sen massa pysyy vakiona.


title: Reynoldsin kuljetusteoreema

text: Olkoon nyt formula_1 jokin virtaavan aineen ominaisuus. Nyt siis formula_2 on systeemiin kuuluvan aineen ominaisuuden määrä ja formula_3 kontrollitilavuuteen kuuluvan aineen ominaisuuden määrä. Alussa pätee formula_4, koska silloin systeemi täyttää kontrollitilavuuden.


title: Reynoldsin kuljetusteoreema

text: Systeemin sisältämän ominaisuuden muutos ajan formula_5 suhteen ilmaistaan yhtälöllä


title: Reynoldsin kuljetusteoreema

text: missä formula_7 on tiheys, formula_8 ominaisuuden määrä massayksikköä kohti, formula_9 kontrollitilavuuden suuruus, formula_10 virtausnopeuden normaalikomponentti ja formula_11 kontrollitilavuuden kontrollipinta-ala. Yhtälön oikean puolen ensimmäinen termi ilmaisee ominaisuuden määrän muutoksen kontrollitilavuudessa ja jälkimmäinen termi kertoo kontrollipinta-alan lävitse ulos menevän ja sisään tulevan ainemäärän erotuksen.


title: Reynoldsin kuljetusteoreema

text: Käytetään yllä olevaa yhtälöä määräten tarkasteltavaksi ominaisuudeksi massa formula_12. Systeemin massan formula_13 muutos on nolla, sillä massaa ei synny eikä katoa, eli voidaan kirjoittaa yhtälö muotoon


title: Reynoldsin kuljetusteoreema

text: Lisäksi, jos aineen virtaus kontrollitilavuuden sisään ja ulos kulkee yksiulotteisista kanavista, yhtälö merkitään muotoon


title: Reynoldsin kuljetusteoreema

text: missä termi formula_16 on summa ulosvirtauskanavien läpi kulkeneiden virtojen massanopeuksista ja formula_17 sisään virtauskanavien läpi kulkeneiden virtauksien massanopeuksien summa.


title: Rebecca Rigg

text: Rebecca Rigg (s. 31. joulukuuta 1967 Gold Coast, Queensland, Australia) on australialainen näyttelijä. Hän on näytellyt muun muassa televisiosarjoissa "Mentalist", "Ensiapuosasto", "Kohtaloni Los Angeles" ja "A Country Practice". Lisäksi hän on esiintynyt muun muassa elokuvassa "Jerry Maguire – elämä on peliä" (1996).


title: Rebecca Rigg

text: Rebecca Rigg on naimisissa näyttelijä Simon Bakerin kanssa. Heillä on kolme lasta: Stella Breeze (s. 1993), Claude Blue (s. 1998) ja Harry Friday (s. 2001). Naomi Watts on Clauden kummitäti ja Nicole Kidman on Harryn kummitäti.


title: Whitney Port

text: Whitney Eve Port (s. 4. maaliskuuta 1985 Los Angeles, Kalifornia) on yhdysvaltalainen tosi-tv-tähti, malli, muotisuunnittelija ja stylisti. Hän on tullut tunnetuksi The Hills -tositelevisiosarjasta, jossa hän esiintyi vuosina 2006–2008. Vuonna 2008 alkoi MTV:llä Whitneyn oma sarja The City, jossa seurataan Whitneyn elämää hänen muutettuaan New Yorkiin.


title: Whitney Port

text:
Port on työskennellyt stylistinä Teen Voguella vuosina 2005–2007, minkä jälkeen hän työskenteli PR-firma People's Revolutionilla, molemmissa yhdessä Lauren Conradin kanssa.
Vuonna 2008 hän muutti New Yorkiin saatuaan töitä muotisuunnittelija Diane von Fürstenbergiltä, jossa hän työskenteli vuoden 2009 huhtikuuhun saakka.
Marraskuussa 2008 Port esitteli coctail- ja juhlamekoista koostuvan malliston, joka kantaa nimeä "Whitney Eve". Syyskuussa 2009 Whitney Eve Spring/Summer 2010 -mallisto esiteltiin New Yorkin muotiviikoilla.
Vuonna 2010 Whitney myös poseerasi Maxim lehdessä.
Port kirjoitti myös ensimmäisen kirjansa nimeltä True Whit: Designing a Life of Style, Beauty, and Fun.
Vuonna 2015 Whitney muutti Australiaan. Austaliassa on myös liike nimeltä Seagulls of St Kilda, joka myy Whitneyn malliston vaatteita.


title: Whitney Port

text: Whitney seurusteli "The Cityn" aikaan australialaisen muusikon, Jay Lyonin kanssa. Whitneyn ja Jayn suhde päättyi The Cityn 1. tuotantokauden viimeisessä jaksossa. Vuonna 2012 Whitney ja "The Cityn" tuottaja Tim Rosenman alkoivat seurustella ja vuonna 2013 pari meni kihloihin. He ostivat myös asunnon Australiasta vuonna 2015. Vuoden 2015 lopulla Whitney ja Tim menivät naimisiin.


title: IAAF:n yleisurheilufinaali 2009

text: CR = kisaennätys, NR = maan ennätys, PB = oma ennätys, WL = maailman kauden kärkitulos, w = tuulitulos


title: Jost Niklas Schultz

text: Jost Niklas Schultz (1698 – 12. toukokuuta 1771 Turku) oli turkulainen valtaporvari.


title: Jost Niklas Schultz

text: Niklas Schultz oli saksalaisen kauppiassuvun päämies, joka asui Turussa. Hän toimi raatimiehenä, viinitukkukauppiaana ja laivanvarustajana. Viinitukkukauppaoikeudet maistraatti myönsi hänelle vuonna 1731. Vuonna 1751 Schultz perusti Kiikalan sahan.


title: Jost Niklas Schultz

text: Niklas Schultz asui perheineen Luostarikorttelissa, joka on nykyisen Vartiovuorenmäen alueella. Hänen puolisonsa oli Catharina Haveman (s. noin 1708, kuollut 6. marraskuuta 1778 Turku). Heillä oli ainakin kaksi tytärtä, Anna Maria Schultz (s. 1726, k. 9. lokakuuta 1789 Turku) ja Frederica (s. 20. syyskuuta 1740 Turku).


title: Jost Niklas Schultz

text: Niklas Schultz sai oman kadun Turkuun vuonna 1931. Vuoden 1953 vahvistetussa asemakaavassa kadun nimi muutettiin muotoon Niklaksenkatu ja se sijaitsee Pohjolan kaupunginosassa.


title: Perth-luokka (risteilijä)

text: Perth-luokka oli Australian laivaston kevyt risteilijäluokka, johon kuului kolme alusta. Aluksia voidaan myös kutsua parannetuiksi Leander-luokan aluksiksi, jotka tilattiin alun perin Britannian kuninkaalliselle laivastolle vuosien 1931 ja 1932 laivasto-ohjelmissa nimillä "HMS Phaeton", "HMS Amphion" ja "HMS Apollo".


title: Perth-luokka (risteilijä)

text: Alukset poikkesivat kooltaan hieman Leander-luokan aluksista, ja selkein ulkoinen eroavaisuus oli kaksoissavuhormit, jotka mahdollistivat katapultin sijoittamisen hormien väliin.


title: Perth-luokka (risteilijä)

text: Alusluokan voimanlähde antoi saman tehon kuin Leander-luokan aluksilla, mutta kattiloiden lukumäärä oli laskettu neljään ja kattilahuoneet kahteen. Tämä aiheutti konehuoneiden vaatiman tilan venyttämisen ja siten panssarivyön kasvattamisen, mikä kompensoi suurelta osin kahden kattilan poiston aiheuttaman massan. Samoin painopisteen nostaminen pakotti kasvattamaan aluksen leveyttä jalan ja kahdeksan tuumaa, jotta sen vakaus säilyisi.


title: Rahsaan Roland Kirk

text: Rahsaan Roland Kirk (7. elokuuta 1935 Columbus, Ohio – 5. joulukuuta 1977 Bloomington, Indiana) oli yhdysvaltalainen saksofonisti.


title: Rahsaan Roland Kirk

text: Ohiossa varttunut Kirk sokeutui jo pian syntymänsä jälkeen. Hän soitti saksofonia ja klarinettia koulun orkesterissa 12-vuotiaasta sekä veti omaa tanssiorkesteria jo vuonna 1951. 16-vuotiaana hän näki unen, jossa soitti kolmea soitinta yhtä aikaa, ja siitä innostuneena opetteli todella tuottamaan kolmella saksofonilla kolmiäänisiä harmonioita. Tuloksena syntyi karu, etninen sointi. Kirk käytti esityksissään myös sireeneitä ja vihellyspillejä sekä oli taitava kiertohengitystekniikan käyttäjä. Hän kertoi saavansa monet musiikilliset ja muut ideansa unien välityksellä..


title: Rahsaan Roland Kirk

text: Kirk levytti ensimmäisen albuminsa 1956. Huomiota saavutti kuitenkin vasta hänen 1960 Cadet-levymerkille tekemänsä levy. Kirkiä syytettiin temppuilusta, vaikka hän oli hyvin perillä jazzin traditiosta. 1961 hän teki yhteistyötä Charles Mingusin kanssa, ja pian sen jälkeen hänen kansainvälinen maineensa alkoi kasvaa. Vuodesta 1963 1970-luvulle saakka hän teki säännöllisiä ulkomaankiertueita ja esiintyi tärkeillä festivaaleilla.


title: Rahsaan Roland Kirk

text: 1975 Kirk sai kohtauksen, jonka seurauksena hänen ruumiinsa toinen puoli halvautui osittain. Hän opetteli soittamaan saksofonia yhdellä kädellä ja jatkoi edelleen esiintymistä.


title: Rahsaan Roland Kirk

text: Kirkin tunnettuja sävellyksiä ovat muun muassa "From Bechet, Byas and Fats", "No Tonic Pres", "Bright Moments", "Let Me Shake Your Tree" ja "The Inflated Tear".


title: Rahsaan Roland Kirk

text: Kirk esiintyi Suomessa ainakin Pori Jazz -festivaaleilla kvintetteineen vuonna 1975.


title: BirdLife-lehti

text: BirdLife-lehti (ent. Tiira-lehti) on BirdLife Suomen julkaisema, sen jäsenyhdistysten ja linnustonsuojeluklubin jäsenlehti. Lehti ilmestyy neljä kertaa vuodessa ja sen painosmäärä on 16 000–25 000 kappaletta.


title: BirdLife-lehti

text: Lehdessä kerrotaan lintuharrastuksesta, -tutkimuksesta ja linnustonsuojelusta. Lehti tiedottaa BirdLife Suomen ja sen jäsenyhdistysten tapahtumista.


title: Reynolds

text: Reynolds voi tarkoittaa:


title: Manuel Fraga Iribarne

text: Manuel Fraga Iribarne (23. marraskuuta 1922 Villalba, Espanja – 15. tammikuuta 2012 Madrid, Espanja) oli espanjalainen kansanpuolueen poliitikko. Hän oli Galician itsehallintoalueen pääministeri vuosina 1990–2005 sekä Espanjan sisäministeri ja varapääministeri kenraali Francisco Francon sotilasvallan aikana vuosina 1975–1976.


title: Manuel Fraga Iribarne

text: Fraga oli Francon propagandaministeri 1962–1969 ja nykyisen valtapuolueen Kansanpuolueen perustaja ja oppi-isä. Hänen ansiokseen on katsottu sotilasvallan vähittäinen avautuminen. Propagandaministerinä hänet muistetaan muun muassa siitä, että hän kutsui lehtikuvaajia todistamaan, ettei Välimeressä ole radioaktiivista saastetta sen jälkeen, kun rannikolle oli pudonnut kaksi yhdysvaltalaista ydinpommia. Hän oli matkailuministerinä kampanjoinut ahkerasti rantalomailun edistämiseksi.


title: Manuel Fraga Iribarne

text: Vaikka Fraga oli diktatuuriajan toisinajattelijoita, hän ei jälkikäteen kommentoinut julkisesti Francon aikaa, mistä häntä arvosteltiin. Tämän arvioitiin estäneen hänen nousunsa maan pääministeriksi, joskin hän oli kotimaakuntansa Galician pääministeri vuoteen 2005, jolloin rannikolla sattui vakava öljytuho, kun säiliöalus "M/S Prestige" haaksirikkoutui siellä eivätkä viranomaiset kyenneet suojelemaan kalastusvaltaisen maakunnan rannikkoa.


title: Kadotetut

text: Kadotetut on suomalainen punk- ja uuden aallon yhtye, joka perustettiin vuonna 1979 Helsingissä. Yhtyeen laulaja ja lauluntekijä Ahti Pelttari on ainoa jäsen, joka on ollut kaikissa kokoonpanoissa.


title: Kadotetut

text: Vaikka punk-leima seurasi Kadotettuja pitkään, 1980-luvun alussa yhtyeen tyyli kehittyi omaleimaiseksi mm. epätyypillisen soitinvalikoiman (viulu, saksofoni, öljytynnyrit) ja suoraviivaisuutta kaihtavan rytmiikan ansiosta. 1980-luvun puolivälissä Kadotetut eli musiikillista huippukauttaan.


title: Kadotetut

text: Kadotetut on esiintynyt yksittäisten konserttien lisäksi mm. seuraavilla kiertueilla: "Rauhanjuna" (1982), "Hiljaiset kyyneleet" (1984), "Vapauden tuulet" (1985). Yhtye esiintyi myös Billy Braggin kanssa Tallinnassa ja Moskovassa vuonna 1987, mistä Rumba-lehti kirjoitti laajasti.


title: Kadotetut

text: Kadotetut-yhtye lopetti toimintansa 1980-luvun lopussa, ja Ahti Pelttari perusti Rakkauden Prikaati -yhtyeen (jonka akustinen kokoonpano esiintyi nimellä Kadotetut siskot) ja myöhemmin 1993-94 tienoilla Nuoriso-Kadotetut -nimisen kokoonpanon.


title: Kadotetut

text: 2000-luvun alussa Pelttari kasasi uudelleen yhtyeen alkuperäisen, punk-kauden kokoonpanon. Yhtye on edelleen kasassa ja keikkailee satunnaisesti. Myös Kadotettujen 80-luvun kokoonpano on esiintynyt muutaman kerran 2000-luvulla, kuten Askel Taaksepäin -kokoelmalevyn julkaisun yhteydessä Tavastia-klubilla syyskuussa 2001.


title: Bryan Brown

text: Bryan Neathway Brown (s. 23. kesäkuuta 1947) on australialainen näyttelijä.


title: Bryan Brown

text: Brown syntyi Sydneyssä pianisti-siivooja Molly Brownin ja John ”Jack” Brownin lapseksi. Hän kasvoi Bankstown-nimisessä lähiössä Uudessa Etelä-Walesissa, Australiassa. Brown aloitti työskentelyn AMP:llä ja aloitti amatööriteatteriesiintymiset. Sieltä hän löysi halunsa näytellä.


title: Bryan Brown

text: Vuonna 1964 Brown meni Englantiin ja myöhemmin palasi Australiaan, jossa pääsi Genesian Theatren jäseneksi esiintymisestään 'A Man for All Seasons' -tuotannossa. Myöhemmin hän liittyi Queenslandin teatteriseuraan. Ensimmäisen esiintymisensä elokuvissa hän teki vuonna 1977 pienessä roolissa elokuvassa "The Love Letters From Teralba Road". Seuraavien kahden vuoden aikana hän näytteli vielä muutamissa australialaisissa elokuvissa.


title: Bryan Brown

text: Vuonna 1980 Brownista tuli maailmankuulu esiintymisestään elokuvassa "Kunnian kentät". Vaikka hän esitti rooleja australialaisissa tuotannoissa vielä muutaman vuoden, häntä näki myös amerikkalaisissa minisarjoissa voitettuaan suosion puolelleen Yhdysvalloissa "A Town Like Alicen" (1981) ansiosta. Hän sai myös Emmy-ehdokkuuden roolistaan "Okalinnuissa". Muutamaa vuotta myöhemmin Brown esiintyi muutamissa elokuvissa, jotka saivat maailmanlaajuista suosiota. Niihin kuuluivat muun muassa "Tai-Pan", "Sumuisten vuorten gorillat" ja "Cocktail".


title: Bryan Brown

text: 1990-luvulla ja sen jälkeen Brown on esiintynyt paljon amerikkalaisissa ja australialaisissa televisiotuotannoissa ja silloin tällöin elokuvissa. Hän oli myös joissakin brittiläisissä TV-mainoksissa.


title: Bryan Brown

text: Brownin tuotantoyhtiö teki sarjan "Twisted Tales" ja "Two Twisted"; molemmat ovat samankaltaisia kuin Alfred Hitchcockin tuotanto.


title: Bryan Brown

text: Vuoden 2005 kesäkuussa Brown pääsi Order of Australian jäseneksi. Hän vastaanotti myös Australian elokuvainstituutin palkinnon parhaalle näyttelijälle kantavasta roolista "Breaker Morantissa" (1980) ja "Two Handsissa" (1999).


title: Bryan Brown

text: Brown on ollut näyttelijä Rachel Wardin kanssa naimisissa vuodesta 1983. He tapasivat "Okalintujen" kuvauksissa samana vuonna. Parilla on kolme lasta.


title: Johan Jacob Kijk

text: Johan Jacob Kijk (23. syyskuuta 1706 Tukholma – 3. helmikuuta 1777 Teijo) oli kauppias, teollisuusmies, ruukinpatruuna ja Suomen ensimmäinen vuorineuvos.


title: Johan Jacob Kijk

text: Kijk syntyi Tukholmassa kultaseppä Johan Ulrik Kijkin ja Sofia Barbara Messmanin lapsena. Hän jäi jo nuorena orvoksi, mutta onnistui 12-vuotiaana pääsemään Kaarle XII:n kuolinpesäkonttorin kirjuriksi. Keväällä 1721 Kijk muutti Turkuun, jossa hän ryhtyi puotiapulaiseksi vaatekauppias Hans Scheelen liikkeeseen. Scheelen kuoltua leski jätti kauppaliikkeen Kijkin hoidettavaksi. 6. elokuuta 1730 Kijkille myönnettiin porvarisoikeudet.


title: Johan Jacob Kijk

text: Samana vuonna hän ryhtyi laivanvarustajaksi ja jatkoi sitä aina 1760-luvun lopulle saakka. Vuonna 1731 Kijk ja Johan Reinhard Heldt perustivat Turkuun Suomen ensimmäisen tupakkatehtaan. Vuonna 1733 Kijk perusti sahan Kiikalan Rekijoelle ja vuonna 1758 toisen sahan Teijon ruukin yhteyteen.


title: Johan Jacob Kijk

text: Tammikuussa 1738 Kijk ja kuusi muuta turkulaista kauppiasta vuokrasivat Perniöstä ruukkikompleksin, jonka omisti vapaaherra Claes Fleming. Kijk muutti Teijoon ja ryhtyi johtamaan ruukkien toimintaa. Vuonna 1739 hän vuokrasi Flemingiltä myös Teijon säterirusthollin ja sen aputilat. 1743 Kijk osti itselleen Teijon ja Kirjakkalan ruukit sekä niihin liittyvän maaomaisuuden. Hän osallistui myös Kiskon Orijärven kuparikaivostoimintaan. Vuonna 1755 Kijk oli osakkaana perustamassa Turun Nummelle Kupittaan tiilitehdasta.


title: Johan Jacob Kijk

text: Vuorikollegion aloitteesta kuningas Aadolf Fredrik myönsi Kijkille vuorineuvoksen arvonimen vuonna 1763. Kijk oli ensimmäinen suomalainen vuorineuvos.


title: Johan Jacob Kijk

text: Kijk oli naimisissa kolmasti. Ensimmäinen puoliso oli Hedvig Christina Schultz (s. 1711 Parainen), vihitty Paraisilla 19. marraskuuta 1734, joka kuoli jo 1735. Toinen puoliso Christina Bladh, vihitty Mustasaaressa 11. joulukuuta 1737, kuoli myös jo parin vuoden kuluttua 1739. Kolmas puoliso oli Katarina Elisabet Grubb, jonka kanssa Kijk avioitui 1740. Grubb johti Teijon ruukkia ja kartutti perimäänsä omaisuutta yli kymmenen vuoden ajan Kijkin kuoleman jälkeen.


title: Johan Jacob Kijk

text: Koska molemmat pojat Johan Jakob ja Hans Henrik kuolivat ilman elossa olevia lapsia, omaisuus siirtyi nuorimmalle tyttärelle. Tytär Anna Charlotta Kijk (1750—1800) avioitui turkulaisen suurliikemiehen ja laivanvarustajan Jacob Bremerin pojan Josef Bremerin (1743–1814) kanssa, joka hankki Teijon omistukseensa 1794.


title: Johan Jacob Kijk

text: Johan Jacob Kijk haudattiin Perniön kirkkoon. Hän oli kuitenkin ostanut itselleen hautapaikan Turun tuomiokirkosta, jonne hänen ruumiinsa siirrettiin kuukautta myöhemmin ja sijoitettiin hänen nimeään kantavaan Kijkin kuoriin.


title: Haiku (käyttöjärjestelmä)

text: Haiku (aiemmin Open BeOS) on beta-vaiheessa oleva, BeOS-yhteensopiva, PC:ssä toimiva vapaa käyttöjärjestelmä. Sen kehitys aloitettiin vuonna 2001 ja ensimmäinen alphaversio julkaistiin syyskuussa 2009 ja ensimmäinen beta versio 28. syyskuuta 2018. Haiku tukee useita kieliä, mm. suomea.


title: Haiku (käyttöjärjestelmä)

text: Haikun mukana tulevat ainakin seuraavat ohjelmat: LaunchBox, StyledEdit, Terminal ja DeskCalc. Ne voi, LaunchBoxia lukuun ottamatta, käynnistää Application-valikosta. Haikun mukana tulee muitakin ohjelmia kuten WWW-selain. Komentotulkkinaan Haiku käyttää bashia.


title: John Musker

text: John Musker (s. 8. marraskuuta 1953 Chicago, Illinois) on yhdysvaltalainen animaatio-ohjaaja.


title: John Musker

text: Musker muodostaa toisen puolen Amerikan nykyaikaisesta animaatiotiimistä Ron Clementsin kanssa. Hän tapasi Clementsin "Topi ja Tessu" -animaation tuotannon aikana vuonna 1981, jolloin hän työskenteli hahmoanimaattorina. Musker työskenteli myöhemmin uudestaan Clementsin kanssa kunnianhimoisessa animaatiossa "Hiidenpata" vuonna 1985. Vuonna 1986 Musker teki ohjaajadebyyttinsä Clementsin ja kahden muun kollegansa kanssa "Basil Hiiri – Mestarietsivässä".


title: John Musker

text: Musker ja Clement kirjoittivat ja ohjasivat yhdessä "Pienen merenneidon" vuonna 1989 mukaillen H. C. Andersenin tarinaa. Elokuvasta tuli suuri menestys sen voitettua Oscar-palkinnon Alan Menkenin ja Howard Ashmanin lauluista. Vuonna 1992 Musker ja Clements kirjoittivat ohjasivat ja tuottivat "Aladdinin", joka oli vielä suurempi menestys. Vuonna 1997 Musker ja Clements ohjasivat "Herkuleksen", joka ei ollut aivan yhtä suuri menestys kuin aiemmat animaatioelokuvat. Heidän seuraava ohjauksensa oli tieteiselokuva "Aarreplaneetta", joka oli kritiikillinen menestys mutta taloudellinen floppi.


title: Ihmelapsi (elokuva)

text: Ihmelapsi on brittiläinen elokuva vuodelta 1985. Tarina liikkuu Oxfordissa ja New Yorkissa, nykyajassa ja 1930-luvun lama-ajassa. Sen päähenkilö on Alice Liddell Hargreaves, joka oli aikoinaan se pikkutyttö, jolle Lewis Carroll omisti "Liisa ihmemaassa" -kirjansa. Alice on elokuvassa 80-vuotias ja matkustaa New Yorkiin, mutta palaa samalla muistoissaan menneeseen aikaan.


title: Kersantti York

text: Kersantti York ("Sergeant York") on yhdysvaltalainen elokuva vuodelta 1941. Se kertoo ensimmäiseen maailmansotaan osallistuneen sotilaan Alvin Yorkin tarinan. Gary Cooper sai tästä Parhaan miespääosan Oscar-palkinnon. Elokuva sai myös parhaan leikkauksen Oscar-palkinnon ja oli ehdokkaana parhaan elokuvan ja parhaan musiikin oscareihin.


title: Kersantti York

text: Elokuva pohjautuu tennesseeläisen Alvin C. Yorkin toimintaan Yhdysvaltojen sotilasoperaatiossa Meusen-Argonnen taistelussa ensimmäisen maailmansodan aikana syksyllä 1918. Hän otti yksin vangiksi yli sata saksalaissotilasta. York oli aluksi haluton yhteistyöhön elokuvaohjaaja Howard Hawksin kanssa, mutta suostui kun kuuli Gary Cooperin saavan pääroolin.


title: Kersantti York

text: Elokuva valittiin vuonna 2008 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Kersantti Yorkin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Säijä

text: Säijä on vähän yli 500 asukkaan kylä Lempäälän luoteisosassa.


title: Säijä

text:
Säijä sijaitsee Pirkkalan ja Lempäälän rajalla Pyhäjärven rannalla, noin 14 kilometrin päässä Lempäälän kirkonkylästä ja 20 kilometriä Tampereelta. Yhteydet Nokian ja Tampereen suuntaan ovat hyvät.
Toisaalta helppo kulkeminen kaupunkeihin on hiljalleen tappanut peruspalvelut kuten pankin, postin ja viimeisenä kyläkaupan.


title: Säijä

text:
Säijässä käytiin vapausodassa merkittäviä taisteluja rintaman kulkiessa Pyhäjärven rantaa pitkin. Säijäläissyntyinen Tuomas Hoppu on kirjoittanut aiheesta useita artikkeleita.
Säijä oli pitkään osa Vesilahtea. Vasta 1950-luvun lopulla virisi keskustelu Säijän liittymisestä Lempäälään, mikä toteutui vuoden 1964 alussa. Suurimpana syynä oli kulkuyhteyksien aiheuttama julkisten palveluiden saatavuus, olihan pääosa Vesilahtea Pyhäjärven toisella puolella.


title: Säijä

text: Säijä on edelleen suurelta osin harvaan asuttua maatalousaluetta, mutta Tampereen läheisyyden vuoksi siellä on paikoitellen myös miltei esikaupungin luontoisia talokeskittymiä.


title: Säijä

text: Pari kilometriä Säijän rajalta sijaitsee kansainvälinen Tampere-Pirkkalan lentoasema. Julkiset lähiyhteydet ovat vaatimattomammat, koska 80-luvun jälkeen ainoa julkinen liikenne on taksien lisäksi ollut viisi kerta päivässä Lempäälään liikennöivä koulubussi, lisäksi käytössä on palvelubussi.


title: Säijä

text: Säijään saatiin koulu yli sata vuotta sitten. Kylässä on nyt noin 50 oppilaan ala-aste, perhepäivähoitoa, kunnallinen ryhmäperhepäiväkoti, kaksi kauppapuutarhaa, tilamyyntiä, ratsastustalleja, taksi ja monitoimitalo erilaisten tilaisuuksien järjestämiseen.


title: Säijä

text: Kylällä toimivat myös vireä kyläyhdistys ja nuorisoseura, jotka järjestävät erilaisia tilaisuuksia kuten talkoita, myyjäisiä ja kerhoja.


title: Säijä

text: Nurmen ja Säijän kylien maankäyttö- ja kehittämissuunnitelma on valmistunut ja se julkistettiin 26.03.2010.


title: Säijä

text: Kylälle laadittiin epävirallinen kyläkaava Satu Sarjalan diplomityössä. https://dspace.cc.tut.fi/dpub/handle/123456789/6677


title: Säijä

text: Lempäälän kunta on laatimassa kylään osayleiskaavaa.


Säijä


title: Kirje tuntemattomalta naiselta

text: Kirje tuntemattomalta naiselta on Max Ophülsin ohjaama yhdysvaltalainen romanttinen klassikkoelokuva vuodelta 1948. Se perustuu itävaltalaisen kirjailijan Stefan Zweigin kertomukseen "Brief einer Unbekannten", ja se kertoo nuoresta naisesta, joka rakastuu pianistiin.


title: Kirje tuntemattomalta naiselta

text: Se on haikean romanttinen elokuva, jota on pidetty "naisten elokuvana". Omana aikanaan se ei ollut suuri menestys, mutta on saanut myöhemmin klassikon arvon. Se on myös valittu säilytettäväksi Yhdysvaltojen Kongressin kirjaston elokuvarekisterissä.


title: Kirje tuntemattomalta naiselta

text: Hannu Leminen ohjasi 1943 samasta aiheesta elokuvan "Valkoiset ruusut".


title: Kirje tuntemattomalta naiselta

text: 1800–1900-lukujen vaihteessa loistava pianisti ja naistenmies kohtaa Wienissä häntä lapsesta asti palvoneen tytön, joka tulee raskaaksi. Seuraavan kerran tavatessaan mies ei muista koko naista.


title: Luigi Taveri

text: Luigi Taveri (19. syyskuuta 1929 Horgen, Sveitsi – 1. maaliskuuta 2018) oli sveitsiläinen ratamoottoripyöräilijä. Hän voitti 125cc-luokan maailmanmestaruuden kolmesti vuosina 1962, 1964 ja 1966.


title: Luigi Taveri

text: Luigi Taveri aloitti kilpauransa 18-vuotiaana sivuvaunullisissa, mutta siirtyi pian tavallisiin moottoripyöriin. Ensimmäiseen MM-osakilpailuun Taveri osallistui vuonna 1954. Heti uran alkuvaiheessa hän nousi parhaiden kuljettajien joukkoon, mutta aivan terävin kärki jäi saavuttamatta. Taveri ilmoittikin lopettavansa uransa kauden 1960 jälkeen. Paluu radoille kesken kauden 1961 ja yhteistyö Hondan kanssa saivat Taverin uran uuteen nousuun ja lopulta kolmeen maailmanmestaruuteen.


title: Luigi Taveri

text: Luigi Taveri ajoi 12 vuotta kestäneellä urallaan 50cc-, 125cc-, 250cc-, 350cc- ja MotoGP-luokissa voittaen 30 MM-osakilpailua. Kaikki maailmanmestaruutensa hän ajoi Hondalla. Neljän kauden ajan hänen pyöränään oli MV Agusta. Niiden lisäksi Taveri kilpaili muun muassa Ducatilla, Nortonilla ja MZ:lla. Taveri osallistui myös sivuvaunullisten moottoripyörien MM-sarjaan matkustajana, kun Hans Haldemann oli kuljettajana. Luigi Taveri ajoi MM-pisteille kaikissa sen aikaisissa ratamoottoripyöräilyn luokissa mukaan lukien sivuvaunulliset. Taveri on osallistunut myös Sveitsin kansallisiin ylämäkiajoihin ja erilaisiin klassikkopyörien tapahtumiin.


title: Avalon (täsmennyssivu)

text: Avalon voi tarkoittaa seuraavia:


title: Niagara Falls

text: Niagara Falls voi tarkoittaa seuraavia asioita:


title: Dan Turk

text: Daniel Anthony "Dan" Turk (25. kesäkuuta 1962 – 24. joulukuuta 2000) oli yhdysvaltalainen amerikkalaisen jalkapallon pelaaja. Hän oli pelipaikaltaan sentteri ja pelasi eri NFL-seuroissa vuosina 1985–1999. Hänen veljensä Matt Turk on myös amerikkalaisen jalkapallon pelaaja.


title: Dan Turk

text: Milwaukeesta kotoisin ollut Dan Turk kuoli kivessyöpään 38-vuotiaana. Hänen NFL-seuransa olivat Pittsburgh Steelers, Tampa Bay Buccaneers, Los Angeles/Oakland Raiders ja Washington Redskins.


title: Dwight F. Davis

text: Dwight Filley Davis (5. heinäkuuta 1879 St. Louis, Missouri – 28. marraskuuta 1945 Washington DC) oli yhdysvaltalainen tennispelaaja ja republikaanisen puolueen poliitikko. Hän oli yksi Davis Cupin perustajista ja edusti siinä maataan vuosina 1900 ja 1902. Hän myös voitti vuosina 1899–1901 kolmesti peräkkäin Yhdysvaltain miesten nelinpelin mestaruuden yhdessä Holcombe Wardin kanssa. Davis kilpaili sekä kaksin- että nelinpelissä vuoden 1904 kesäolympialaisissa.


title: Dwight F. Davis

text: Davis oli koulutukseltaan lakimies. Hän työskenteli Yhdysvaltain sotaministerinä vuosina 1925–1929 ja Filippiinien kenraalikuvernöörinä 1929–1932.


title: Dwight F. Davis

text: Davis sai Distinguished Service Crossin. Hän pääsi St. Louis Walk of Fameen ja International Tennis Hall of Fameen.


title: Scala

text: Scala on moniparadigmainen ohjelmointikieli, joka on suunniteltu yhdistämään olio- ja funktionaaliset ajatusmallit. Nimi Scala tulee skaalautuvasta kielestä (Scalable language), tarkoittaen että kieli on suunniteltu kasvamaan käyttäjiensä tarpeiden mukana.


title: Scala

text: Scalalla kirjoitetut ohjelmat ajetaan Java-virtuaalikoneessa ja Scala on yhteensopiva olemassa olevien Java-ohjelmien kanssa. Microsoftin .NET-alustalle on olemassa vaihtoehtoinen toteutus mutta sitä ei ole päivitetty aikoihin.


title: Scala

text: Scala käännetään samaan malliin kuin Java ja C# (erillinen käännösvaihe, dynaaminen luokkalataaja), joten Scalalla kirjoitettu koodi voi kutsua suoraan Java-kirjastoja ( tai .NET-kirjastoja .NET-toteutuksessa ).


title: Scala

text: Scala, mukaan lukien kääntäjä ja kirjastot, on julkaistu BSD-lisenssillä.


title: Scala

text: Scalaa alettiin suunnitella vuonna 2001 Sveitsissä, École Polytechnique Fédérale de Lausannen (EPFL) Ohjelmistotekniikan laboratoriossa. Pääsuunnittelijana toimi Martin Odersky, joka jatkoi siitä mihin Funnel-nimisen ohjelmointikielen kehityksessä oli jääty (Funnel yhdisti ideoita funktionaalisesta ohjelmoinnista ja Petri-verkoista). Odersky oli aikaisemmin työskennellyt Javan geneerisen laajennoksen (GJ) ja javacin, Sunin Java-kääntäjän parissa. Scala julkaistiin loppuvuonna 2003 / aikaisin 2004 Java-alustalle ja .NET-alustalle kesäkuussa 2004. Toinen versio kielestä, v2.0, julkaistiin marraskuussa 2006.


title: Scala

text: Tätä kirjoitettaessa, lokakuussa 2009, viimeisin julkaistu vakaa versio on 2.7.6. Versioon 2.8 suunniteltuja asioita ovat Scala collections -kirjaston kunnon rukkaus, nimettyjen ja oletusparametrien käyttö metodeissa, pakettioliot ja jatkot.


title: Scala

text: Huhtikuussa 2009 Twitter ilmoitti vaihtaneensa suuren osan peruskoodistaan Rubysta Scalaan ja että aikovat kääntää loputkin. Wattzon on todennut julkisesti että sen koko alusta on kirjoitettu alusta lähtien Scalalla.


title: Scala

text: Scala on puhdas olio-ohjelmointikieli koska jokainen arvo on olio. Tietotyypit ja olioiden käyttäytyminen määritellään luokissa ja piirteissä(eng. traits). Luokka-abstraktioita on laajennettu aliluokilla ja joustavalla Mixin-tyylisellä yhdistelymekanismilla, välttäen näin moniperinnän ongelmat.


title: Scala

text: Scala tukee myös funktionaalista ohjelmointia. Kieli tarjoaa kevyen syntaksin nimettömien funktioiden määrittelyyn, tukee korkean tason funktioita, sallii sisäkkäiset funktiot, ja tukee curry-muunnosta. Avainsanaa "lazy" käyttämällä voidaan siirtää muuttujan alustusta kunnes sitä tarvitaan. Rajattujen jatkeiden (eng. delimited continuations) evaluointi tulee tuetuksi versiossa 2.8.


title: Scala

text: Scala on suunniteltu täsmäkielet (eng. domain-specific language) silmällä pitäen ja uusien kielen rakenteiden lisääminen on helppoa kirjastojen muodossa.Hei maailma -ohjelma Scalalla toteutettuna:


title: Scala

text: Tässä


title: Scala

text: ja tässä


title: Scala

text: Huomattava ero Javaan on että mitään ei määritellä staattiseksi. Sen sijaan käytetään singleton-suunnittelumallia, joka luodaan avainsanalla object.


title: Scala

text: Jos ohjelma tallennetaan tiedostoon nimeltä HelloWorld.scala, niin se voidaan kääntää komentoriviltä näin:


title: Scala

text: Ja ajaa näin:


title: Scala

text: On myös mahdollista syöttää ohjelma suoraan Scala-tulkille, käyttäen optiota -i ( koodin lataamiseen tiedostosta ) ja optiota -e ( koodin kutsumiseen ).Englanniksi:


title: Sotahullu

text: Sotahullu on brittiläinen elokuva vuodelta 1962. Howard Koch teki sen käsikirjoituksen löyhästi John Herseyn Pulitzerilla palkitun romaanin juonen pohjalta. Se on kolmiodraama, johon on sekaantunut B-17 Flying Fortress-pommikoneen lentäjiä.


title: Arvoitusten juna

text: Arvoitusten juna () on Herbert Rossin ohjaama yhdysvaltalainen elokuva vuodelta 1976. Siinä Sherlock Holmes kohtaa Sigmund Freudin oleskellessaan Itävallassa.


title: Arvoitusten juna

text: Elokuva perustuu Nicholas Meyerin vuonna 1974 ilmestyneeseen Sherlock Holmes -pastissiin "Sherlock Holmes Wienissä". Meyerin itsensä laatima elokuvakäsikäsikirjoitus oli Oscar-ehdokkaana.


title: David Thompson (tutkimusmatkailija)

text: David Thompson (30. huhtikuuta 1770 – 10. helmikuuta 1857) oli kanadanenglantilainen turkiskauppias, tutkimusmatkailija ja kartantekijä. Jotkin alkuperäisasukkaat kutsuivat häntä nimellä "Koo-Koo-Sint" (taivaantutkija). Hän kartoitti kaikkiaan 3,9 miljoonaa neliökilometriä Pohjoista-Amerikkaa (noin 20 % mantereesta) ja häntä onkin kutsuttu kaikkien aikojen suurimmaksi maantieteilijäksi.


title: David Thompson (tutkimusmatkailija)

text: David Thompson syntyi 30. huhtikuuta 1770 Westminsterissä, Englannissa David ja Ann Thompsonin perheeseen. Hänen isänsä kuoli noin kaksi vuotta myöhemmin ja perhe ajautui taloudellisiin vaikeuksiin. Hän kävi köyhille tarkoitettua Grey Coatin koulua ja opiskellessaan siellä oppi navigoinnin perusteet.


title: David Thompson (tutkimusmatkailija)

text: Thompsonin ura Kanadassa sai alkunsa kun hän pestautui Hudson's Bay Companyyn oppipojaksi 20. huhtikuuta 1784. Hänen ensimmäinen komennuksensa oli toimia Samuel Hearnen apulaisena pohjoisessa Kanadassa, Churchilljoen suulla sijaitsevassa Fort Churchill -linnakkeessa. Vuoden 1785 syksyllä yhtiö määräsi Thompsonin uudeksi toimipaikaksi York Factoryn. Hän matkasi yli 230 kilometrin matkan jalkaisin kahden intiaanioppaan kanssa ja ruokki itsensä matkan aikana maan antimilla ja riistalla. York Factoryssä hänen toimenkuvansa oli pääasiassa toimistotyö, ja yhtiön määräysten mukaan hänen olisi pitänyt pysytellä erossa rahvaasta ja keskittyä kirjoitus- sekä varastotehtäviin, mutta talven aikana hän vietti ainakin osan vuotta metsäkämpillä työmiesten seurassa. Viettäessään aikaa erämaassa hän oppi elintärkeät selviytymistaidot, jotka olivat tärkeässä asemassa hänen myöhemmillä tutkimusmatkoillaan. Seuraavana vuonna hänet komennettiin 15 miehen ryhmän kanssa Batochen lähellä (nykyisessä Saskatchewanin provinssissa) sijaitsevalle alueelle, jossa he perustivat uuden tukikohdan. Seuraavaan kevääseen mennessä Thompson oppi puhumaan sujuvaa creen kieltä.


title: David Thompson (tutkimusmatkailija)

text: Talven 1787–1788 Thompson vietti Kalliovuorten juurella sijaitsevissa "Manchester Housen" ja "Hudson Housen" tukikohdissa. Hän oppi jälleen paikallisten intiaanien kielen. Koiravaljakko-onnettomuudessa 23. joulukuuta 1788 Thompson sai vakavan murtuman jalkaansa. Komplikaatioista johtuen hän vietti seuraavat kaksi talvea "Cumberland Housen" tukikohdassa, jossa hän jatkoi opiskelujaan Philip Turnorin johdolla matematiikassa, astronomiassa ja maanmittauksessa.


title: David Thompson (tutkimusmatkailija)

text: Tavallisesti oppisopimuskauden päätyttyä yhtiö lahjoitti henkilölle hienon vaatekerran, mutta tästä poiketen vuonna 1790 Thompsonin sopimuksen päätyttyä hän poikkeuksellisesti pyysi maanmittaajan työvälineet. Hudson's Bay Company palkkasi hänet seuraavaksi kolmeksi vuodeksi mutta ei kuitenkaan myöntänyt hänelle maanmittaajan titteliä. Thompsonin seuraava matka suuntautui Athabascajärvelle, ja matkan varrella hän kartoitti alueen. Erinomaisesta työstään johtuen hänet ylennettiin maanmittaajaksi 1794. Thompson jatkoi Hudson's Bay Companyn palveluksessa 23. toukokuuta 1797 saakka, jolloin hän siirtyi kilpailevan North West Companyn palvelukseen.


title: David Thompson (tutkimusmatkailija)

text: Thompson päätti yllättäen siirtyä kilpailevan North West Companyn palvelukseen vuonna 1797. Tapana oli, että Hudson's Bay Companyn työntekijät ilmoittaisivat yhtiön johdolle erostaan vuoden etukäteen, minkä takia Thompsonin ero aiheutti kaunaa hänen ja yhtiön välillä. Hänen mielestään North West Companyn palveluksessa toimiminen antaisi hänelle suuremmat mahdollisuudet kartoittaa Pohjoista-Amerikkaa.


title: David Thompson (tutkimusmatkailija)

text: Hänen ensimmäinen komennuksensa oli kartoittaa Jay Treaty -sopimuksen mukaisen rajan Britannian omistaman Kanadan ja Yhdysvaltain rajalla, Yläjärven ja Lake of the Woodsin alueella. Vuoteen 1798 mennessä hän oli kartoittanut 6 750 km:n matkan Grand Portagesta Winnipegjärvelle, alueet Assiniboinejoen sekä Mississippijoen latvoille ja Yläjärven molemmat rannat. Seuraavana vuonna NWC lähetti hänet perustamaan uutta turkiskauppa-asemaa nykyisessä Albertassa sijaitsevalle Red Deer Lake -järvelle, jossa hän vietti joitakin vuosia ja suoritti tutkimusretkiä Kalliovuorille.


title: David Thompson (tutkimusmatkailija)

text: Vuonna 1804 NWC:n vuotuisessa kokouksessa Fort Kaministiquiassa Thompsonista tehtiin yhtiön täysjäsen. Hän johti alueen turkiskauppaa muutaman vuoden ajan. Tästä huolimatta hän pystyi täydentämään karttojaan Yläjärven alueella. Lewisin ja Clarkin tutkimusretken johdosta vuoden 1806 vuosikokouksessa NWC päätti lähettää Thompsonin etsimään kauppareittiä Tyynellemerelle.


title: David Thompson (tutkimusmatkailija)

text: Vuoden 1806 vuotuisen kokouksen jälkeen Thompson matkasi Rocky Mountain Housen kylään, josta valmisteli tutkimusmatkaa Columbiajokea pitkin Tyynellemerelle. Seuraavan vuoden kesäkuussa hän kulki jokea pitkin Kalliovuorten länsipuolelle ja vietti kesän joen valuma-aluetta kartoittaen. Thompson perusti alueelle NWC:n Kootanae Housen turkiskauppa-aseman ja oli myöhemmin mukana perustamassa Saleesh Housen turkiskauppa-asemaa nykyisessä Montanan osavaltiossa, Yhdysvalloissa. Hän vietti seuraavat vuodet kartoittaen alueita Montanassa, Idahossa, Washingtonin osavaltiossa sekä läntisessä Kanadassa. Kartoitetut alueet käsittivät koko Columbiajoen valuma-alueen Kaskadien itäpuolella. Hänen luomansa kartat ovat erittäin hyvälaatuisia, ja niitä käytettiin aina 1900-luvun puolivälille saakka.


title: David Thompson (tutkimusmatkailija)

text: Vuoden 1810 alkupuolella Thompson oli palaamassa takaisin itään, kohteenaan Montréal. Saapuessaan Rainy Lake -järvelle hän sai viestin, jossa yhtiö komensi hänet takaisin perustamaan tukikohdan Columbiajoen suulle. Syynä tähän oli yhdysvaltalaisen John Jacob Astorin suunnitelmat purjehtia samaiselle alueelle perustaakseen sinne omistamansa Pacific Fur Companyn turkiskauppa-aseman. Hänen matkansa kuitenkin viivästyi vihamielisten mustajalkojen estettyä pääsyn heidän alueensa läpi. Hän joutuikin etsimään uuden reitin Kalliovuorten ylitse. Reitti kulki Athabasca Pass -solan kautta.


title: David Thompson (tutkimusmatkailija)

text: Thompson oli ensimmäinen eurooppalainen, joka matkusti koko Columbiajoen päästä päähän. 9. kesäkuuta 1811 hän leiriytyi Columbiajoen ja Snake Riverin yhtymäkohdassa ja pystytti paikalle merkkipaalun, jossa valtasi alueen Ison-Britannian omaisuudeksi ja North West Companyn uudeksi kauppapaikaksi, jonne muutamia vuosia myöhemmin perustettiin yhtiön linnoitus Fort Nez Percés. John Astorin saapuessa alueelle myöhemmin samana vuonna hän löysi pystytetyn merkkipaalun ja tämän vuoksi päätti perustaa oman Fort Okanogan kauppa-asemansa kauemmaksi pohjoiseen. 14. heinäkuuta 1811 David saapui Columbiajoen suulle ja rakenteilla olevaan Fort Astorian kauppa-asemalle, jonne Astor oli saapunut Tonquin-laivalla kaksi kuukautta aikaisemmin.


title: David Thompson (tutkimusmatkailija)

text: Ennen paluutaan itään Thompson vietti talven Saleesh Housessa ja saapui Montrealiin vuoden 1812 aikana.


title: David Thompson (tutkimusmatkailija)

text: Palattuaan takaisin Montrealiin hän asettui aloilleen Terrebonneen ja syventyi North West Companyn huomattavan eläkkeen turvin täydentämään suurta karttaansa ja viimeistelläkseen elämäntyötään. Kartta kattoi alueet Yläjärveltä Tyynellemerelle, hän luovutti viimeistellyt kartan vuonna 1814 North West Companylle. Kartta oli erittäin tarkka, ja on ollut perustana monelle nykyiselle kartalle. Karttaa säilytetään nykyisin Ontarion provinssin arkistoissa.


title: David Thompson (tutkimusmatkailija)

text: Vuonna 1815 Thompsonin perhe muutti Williamstowniin Ylä-Kanadassa ja muutamaa vuotta myöhemmin osallistui vuoden 1812 sodan jälkeisen Gentin rauhan mukaisen Kanadan ja Yhdysvaltain rajan kartoitukseen, Lake of the Woodsin rannalta Québeciin.


title: David Thompson (tutkimusmatkailija)

text: David Thompson kuoli köyhänä ja suuren yleisön tietämättä hänen saavutuksistaan 10. helmikuuta 1857.


title: Naďa Konvalinková

text: Naďa Konvalinková (s. 18. huhtikuuta 1951, Praha) on tšekkiläinen elokuva-, ääni- ja teatterinäyttelijä. Hänet on nähty muun muassa elokuvassa "Adele ei ole vielä syönyt" (1977).


title: Heikki Nykänen (toimittaja)

text: Heikki Nykänen (s. 1950) on suomalainen lehtimies. Nykänen toimi Uutispäivä Demaria kustantavan Kustannus Oy Demarin toimitusjohtajana vuodesta 2001 vuoteen 2009. Hän on lisäksi ollut sosialidemokraattisen lehtiryhmän palveluksessa aikaisemminkin, yhteensä 20 vuotta. Hän on myös Urheiluopistosäätiön valtuuskunnan jäsen.


title: Heikki Nykänen (toimittaja)

text: Nykänen ilmoitti eroavansa Kustannus Oy Demarin toimitusjohtajan paikalta 16. syyskuuta 2009 ja kertoi, että hänen uusi tehtävänsä liittyy lehdistön ja työväenliikkeen taloudelliseen toimintaan.


title: Vaalipäällikkö

text: Vaalipäällikkö on luottamushenkilö, joka johtaa ja koordinoi vaaleissa ehdokkaana olevan henkilön tai puolueen vaalikampanjaa. Vaalipäällikkö voi johtaa esimerkiksi vaalimainontaa, vaalimainosten jakamista tai varojen hankkimista ehdokkaan vaalikampanjalle.


title: Vaalipäällikkö

text: Useissa maissa on tapana, että valituksi tullessaan ehdokas palkitsee vaalipäällikön nimittämällä tämän hallintoonsa.


title: Kesäolympialaiset 2016

text: Vuoden 2016 kesäolympialaiset järjestettiin Rio de Janeirossa, Brasiliassa 5.–21. elokuuta 2016. Ne olivat järjestyksessään 28. kesäolympialaiset ja olympiahistorian ensimmäiset kisat, jotka järjestettiin Etelä-Amerikan mantereella, ja toiset, jotka järjestettiin Latinalaisessa Amerikassa. Kisojen jälkeen Afrikka on ainoa pysyvästi asuttu maanosa, jossa ei ole järjestetty kesä- tai talviolympialaisia.


title: Kesäolympialaiset 2016

text: Kisojen hakuprosessi alkoi 16. toukokuuta 2007. 13. syyskuuta 2007 Kansainvälinen olympiakomitea julisti seitsemän hakijakaupungin nimet: Baku, Chicago, Doha, Madrid, Praha, Rio de Janeiro ja Tokio. Näiden joukosta KOK:n johtoryhmä valitsi 4. kesäkuuta 2008 Chicagon, Madridin, Rio de Janeiron ja Tokion lopullisiksi ehdokaskaupungeiksi.


title: Kesäolympialaiset 2016

text: KOK:n jäsenet valitsivat isäntäkaupungin komitean 121. istunnossa Kööpenhaminassa 2. lokakuuta 2009. Chicago putosi ensimmäisellä äänestyskierroksella ja Tokio toisella, joten lopullinen valinta tehtiin Rio de Janeiron ja Madridin välillä.


title: Kesäolympialaiset 2016

text: Kisojen avajais- ja päättäjäisnäyttämönä toimi Maracanã, jolla pelattiin myös jalkapalloturnausten loppuottelut. Yleisurheilukilpailut käytiin Estadio Olimpico Nílton Santósilla, joka katon romahdusvaaran vuoksi suljettiin etuajassa, keväällä 2013 avautuakseen laajennustöiden jälkeen syksyllä 2015. Jalkapallo-otteluita pelattiin Maracanan ja Estadio Olimpicon lisäksi viidellä vuoden 2014 MM-kilpailuiden stadionilla. Järjestäjiä olivat siis Rio de Janeiron lisäksi Belo Horizonte, Brasília, Manaus, Salvador ja São Paulo.


title: Kesäolympialaiset 2016

text: Olympialaisissa kilpailtiin kaikkiaan 28 urheilumuodossa. Uusina lajeina Lontoon olympialaisiin verrattuna mukana ovat golf ja rugby sevens, jotka KOK hyväksyi istunnossaan 9. lokakuuta 2009.


title: Kesäolympialaiset 2016

text: Vuonna 2016 KOK:lla oli 206 jäsenmaata. Uusimmat jäsenet ovat Kosovo ja Etelä-Sudan, jotka osallistuivat ensimmäistä kertaa olympialaisiin.


title: Kesäolympialaiset 2016

text: Ensimmäistä kertaa olympialaisissa nähtiin myös pakolaisurheilijoiden joukkue. Euroopan pakolaiskriisin takia KOK päätti kutsua Rio de Janeiron olympialaisiin parhaat pakolaisurheilijat. KOK odotti, että pakolaisurheilijoiden joukkue tulisi koostumaan 5–10 urheilijasta.Kisojen menestyksekkäin maa oli Yhdysvallat.


title: Kesäolympialaiset 2016

text: Venäjä suljettiin pois kisojen yleisurheilusta ja painonnostosta toistuvien dopingsyytösten vuoksi. Samoin Bulgaria, Kazakstan ja Valko-Venäjä olivat suljettu pois kisojen painonnostosta. Venäjän olympiakomitea ja 68 yksittäistä yleisurheilijaa kuitenkin valittivat Urheilun kansainväliseen vetoomustuomioistuimeen CASiin saadakseen poikkeusluvan Rioon, jos olisivat pystyneet todistamaan, etteivät olleet mukana Venäjän laajamittaisessa dopingohjelmassa. Valitus kuitenkin hylättiin 21. heinäkuuta CASissa ja alkuperäinen päätös jäi voimaan. Samalla viikolla mietittiin jopa koko Venäjän joukkueen sulkemista olympialaisista järjestelmällisestä dopingin käytöstä, mutta KOK päätti 24. heinäkuuta sulkea ne venäläiset, joilla on mitä tahansa historiaa dopingin kanssa.


title: Kesäolympialaiset 2016

text: Päätöspäivään 21. elokuuta 2016 mennessä kisoissa oli paljastunut seitsemän dopingkäryä. Dopingista jäivät kiinni muun muassa brasilialainen maantiepyöräilijä Kleber Ramos, kiinalainen uimari Chen Xinyi, moldovalainen meloja Sergei Tarnovtshi ja mongolialainen painonnostaja Chagnaadorj Usukhbayar.


title: Kesäolympialaiset 2016

text: Suomessa kisat televisioi Yleisradio. Kisoista oli mahdollista katsoa kaikki tuotettava televisiosignaali suorana tai jälkilähetyksenä Rio Areena -nimisestä palvelusta, joka toimi myös ladattavana sovelluksena Android- ja iOS-alustoilla. Palvelussa ilmeni kuitenkin toimimattomuusongelmia jo ensimmäisenä virallisena kisapäivänä. Yle TV2 oli varattu kokonaan olympialaisten esittämiseen kisojen ajaksi. Lastenohjelmat Galaxi ja Pikku Kakkonen esitettiin kisojen ajan Yle Teeman puolella.


title: PAN Parks

text: PAN Parks (Protected Area Network) on WWF:n vuonna 1997 perustama hanke jossa pyritään parantamaan Euroopan kansallispuistojen hallintaa, luonnonsuojelun ja kestävän matkailun näkökulmasta. PAN Parks on maailman ensimmäinen kolmannen osapuolen sertifikatio järjestelmä, World Commission on Protected Areas (WCPA) alaisena.


title: PAN Parks

text: Hankkeen perusti WWF vuonna 1997 yhteistyössä saksalaisen yrityksen kanssa. Ensimmäiset vuodet käytettiin strategian kehittämiseen ja vahvan institutionaalisen aseman vahvistamiseen, jolla Pan Parks sai laajaa kansainvälistä arvotusta sekä tukea.


title: PAN Parks

text: Vuonna 2002 valittiin ensimmäiset puistot mukaan verkostoon Suomesta, Puolasta ja Ruotsista. Vuoteen 2011 mennessä on tarkoitus että 18 puistolla on PAN Parks sertifikaatti.


title: PAN Parks

text: Oulangan kansallispuisto sai merkin vuonna 2002 ja Saaristomeren kansallispuisto 2007 ensimmäisenä mereisenä kansallispuistona.


title: Bibliografia

text: Bibliografia ( = βιβλίο + γραφία = βιβλίο + γραφή= kirja + kirjoitus, "bibliographia") on joko


title: Bibliografia

text: Luettelona bibliografia on niin sanottua sekundaari-informaatiota eli bibliografiat sisältävät tietoja varsinaisista primäärijulkaisuista. Ne ovat luetteloita, joissa luetteloidaan dokumentteja ja informaatiota. Bibliografia voi olla painettu tai sähköinen. Usein se on erilaisten periaatteiden mukaan järjestetty kirja- ja julkaisuluettelo.


title: Bibliografia

text: Bibliografioita käytetään työvälineenä muun muassa kirjastoissa ja tutkimuksissa. Myös viestinnän ammattilaiset käyttävät työssään bibliografioita. Bibliografioita on esimerkiksi sisällön mukaan tehtyjä, kuten yleisbibliografiat, aihebibliografiat, erikoisbibliografiat ja henkilöbibliografiat, tai erikoisbibliografioita, kuten akateemisten julkaisujen bibliografiat, aikakauslehtiluettelot, aikakauslehti- tai sanomalehti-indeksit, tai henkilöbibliografioita, jotka ovat tietyn henkilön kirjoituksien ja tuotannon luetteloja.


title: Bibliografia

text: Bibliografioita voidaan jaotella eri ryhmiin erilaisin perustein, kuten sisällön, ajan, tietojen, yleisyyden, itsenäisyyden, järjestyksen, primäärisyyden, tietojen laajuuden, tiedon tason, yhteiskunnallisen tehtävän ja fyysisen muodon mukaan.


title: Bibliografia

text: Aakkosellinen bibliografia on järjestetty tekijäin tai teosten nimien mukaan. Systemaattinen eli aiheenmukainen bibliografia on järjestetty aloittain. Kronologinen etenee julkaisuvuoden mukaan. Jos mukana on tietoja julkaisujen sisällöstä, bibliografia on selostava tai arvioiva.


title: Bibliografia

text: Analyyttinen bibliografia on tekstuaalitieteisiin kuuluva bibliografisen tutkimuksen suuntaus, joka tarkastelee kirjaa fyysisenä esineenä. Analyyttinen bibliografia kiinnittää huomiota erityisesti kirjojen tuotantoprosessiin, kuten ladontaan ja painamiseen sekä paperiin, painomusteeseen, typografiaan ja sidosasuun.


title: Luonnonkuidut

text: Luonnonkuitu on kuitu, jota ei ole luotu kemiallisesti. Luonnonkuitujen alkuperä on kasvi- tai eläintuote. Eläinkuidut valmistetaan yleensä erilaisten eläinten karvasta, mistä poikkeuksena on lähinnä silkkiperhosten toukkakoteloista kehrättävä silkki. Kasvikuituja valmistetaan erilaisista kasvinosista kuten varresta ja lehdistä. Myös muuntokuidut valmistetaan luontoperäisistä aineista kuten puusellusta, mutta teollisen kemiallisen prosessin vuoksi ne lasketaan tekokuituihin.


title: Luonnonkuidut

text: Kasvikuidut jakautuvat esimerkiksi runkokuituihin (pellava, hamppu, rami ja nokkonen), siemenkuituihin (puuvilla), lehtikuituihin (sisali ja manilla) sekä hedelmäkuituihin (kookos). Muita kasvikuituja ovat esimerkiksi juutti ja tupasvilla.


title: Luonnonkuidut

text: Eläinkuituja ovat muun muassa villa, alpakka, angora, mohair, pashmina, kamelinkarva sekä silkki.


title: Natasha Thomas

text: Natasha Thomas (27. syyskuuta 1986 Kööpenhamina) on tanskalainen pop-laulaja -ja lauluntekijä.


title: Natasha Thomas

text: Thomasin ensimmäinen albumi "Save Your Kisses" ilmestyi vuonna 2004. Suurin hitti albumilta, "Save Your Kisses for Me", julkaistiin kesällä 2004. Toinen single "It's Over Now" sijoittui Saksassa singlelistan sijalle 12.


title: Natasha Thomas

text: Toinen albumi "Playin' with Fire" julkaistiin vuonna 2006.


title: Marquess

text: Marquess on saksalainen popyhtye, joka perustettiin vuonna 2006 Hannoverissa. Yhtye laulaa kappaleensa pääasiassa espanjaksi. Yhtyeen jäsenet ovat Sascha Pierro (laulaja), Christian Fleps (koskettimet), Dominik Decker (kitara) ja Marco Heggen (koskettimet, basso).


title: Marquess

text: Suomessa Marquessin single "”Vayamos Companeros”" nousi parhaimmillaan singlelistan neljännelle sijalle vuonna 2007.


title: Marquess

text: 6. maaliskuuta 2008 yhtye osallistui Saksan Euroviisukarsintoihin kappaleella ""La Histeria"".


title: Annikki Sankari

text: Annikki Sankari (o.s. Höök, 10. joulukuuta 1913 Kuhmoinen – 5. elokuuta 2012 Lahti) oli suomalainen kirjailija. Hän kirjoitti myös nimellä "Tuovi Aarnio".


title: Annikki Sankari

text: Sankari kävi kansakoulun ja suoritti maatalous- ja karjanpitokurssin Kansanvalistusseuran kirjeopistossa sekä useita maatalousalan ammattikursseja. Sotavuosina hän toimi maaseudun kartanoissa tilanhoitajan sijaisena ja apulaisena. Sankari asui Kuhmoisissa aikuisvuosiin saakka. Hän asui sen jälkeen Nastolan Villähteellä yli 30 vuoden ajan. Vuodesta 1979 hän asui Lahdessa.


title: Annikki Sankari

text: Sankari julkaisi esikoisteoksensa, romaanin "Punaiset maariankämmekät", vuonna 1948. Hän kuvasi romaaneissaan maaseutuelämää ja vahvoja naishahmoja.


title: Markku Lappalainen (muusikko)

text:
Markku Lappalainen (s. 6. huhtikuuta 1976) on suomalaissukuinen basisti.
Hän oli yhdysvaltalaisessa rock-musiikkia soittavassa Hoobastank-yhtyeessä vuodesta 1997 vuoteen 2005 asti. Vuoden 2005 kesäkiertueen jälkeen hän jätti yhtyeen tuntemattomasta syystä. Lappalainen korvattiin Hoobastankissa Josh Moreaulla.


title: Karsten Heine

text: Karsten Heine (s. 6. huhtikuuta 1955) on saksalainen jalkapallovalmentaja ja entinen keskikenttäpelaaja.


title: Karsten Heine

text: Heine aloitti peliuransa GSK Köpenickissä 1963 siirtyen 14-vuotiaana 1. FC Union Berlinin nuorisojoukkueeseen. 1973 hän debytoi joukkueen edustusmiehistössä kauden viimeisessä ottelussa FC Carl Zeiss Jenaa vastaan. Tulevina vuosina Heine nousi Union Berlinin avainpelaajien joukkoon ja juhli kauden 1975/76 päätteeksi DDR:n mestaruutta.


title: Karsten Heine

text: Kaudella 1981/82 Heinen ura otti takapakkia ja selkävaivoista kärsinyt keskikenttäpelaaja putosi Union Berlinin avauskokoonpanosta. 1983 hän siirtyi BSG Stahl Brandenburgiin, jossa pelasi kaksi kautta. Heine oli juhlimassa seuran kanssa nousua DDR-Oberligaan kauden 1983/84 päätteeksi.


title: Karsten Heine

text: Heine palasi vielä 1985 Union Berliniin, mutta pelasi seurassa vain kuusi ottelua ja lopetti uransa joulukuussa 1986.Heine aloitti valmennusuransa 1987 BSG WBK Berlinin pelaajavalmentajana. Tammikuussa 1988 hän siirtyi DDR-Oberligan hännille pudonneen Union Berlinin päävalmentajaksi. Heinen johdolla seura sijoittui liigassa lopulta sijalle 11 ja vältti putoamisen. Seuraava kausi oli murheellisempi ja Union Berlin putosi sarjajumbona liigasta. Heine sai kuitenkin jatkaa tehtävässään, mutta kun nousuhaavet kariutuivat keväällä 1990 sai Heine potkut tehtävistään.


title: Karsten Heine

text: Kesällä 1990 Heine jatkoi uraansa Hertha BSC:n organisaatiossa apulaisvalmentajana. Toukokuussa 1991 hän nousi hetkeksi seuran päävalmentajaksi Peter Neururerin potkujen vuoksi.


title: Karsten Heine

text: 1991 hän jatkoi Herthan II-joukkueen päävalmentajana johdattaen amatöörijoukkueen kaudella 1992/93 sensaatiomaisesti Saksan Cupin loppuotteluun, jossa Bayer 04 Leverkusen oli kuitenkin vahvempi. Huhtikuussa 1994 hän nousi jälleen Herthan edustusjoukkueen peräsimeen, tällä kertaa Uwe Reindersin potkujen myötä. Heine luotsasi seuraa 2. Bundesliigassa puolitoista vuotta, kunnes sai joulukuussa 1995 tehdä tilaa Jürgen Röberille seuran nousuhaaveiden kariuduttua.


title: Karsten Heine

text: Hertha-potkujensa jälkeen Heine toimi 1996–97 Union Berlinin ja 1997–99 SV Babelsbergin päävalmentajana. Babelsbergistä lähtönsä jälkeen Heine toimi nelisen vuotta scouttina, kunnes palasi tammikuussa 2004 Herthan organisaatioon II-joukkueen valmentajaksi. Kauden päätteeksi Herha II juhli nousua Regionalliga Nordiin ja voitti myös Berlin Landespokalin.


title: Karsten Heine

text: Huhtikuussa 2007 Heinesta tuli jälleen Herthan edustusjoukkueen päävalmentaja, tällä kertaa Falko Götzin potkujen vuoksi. Jälleen kerran pesti jäi kuitenkin lyhyeksi ja kesällä Hertha palkkasi sveitsiläisen Lucien Favren päävalmentajakseen ja Heine jatkoi II-joukkueen peräsimessä.


title: Karsten Heine

text: Katastrofaalinen kauden alku 2009/10 toi Favrelle potkut syyskuun lopulla 2009 ja Heine nousi jälleen Herthan päävalmentajaksi. Friedhelm Funkelin noustua lokakuussa päävalmentajaksi Heine palasi U23-joukkueen valmennustehtäviin.


title: Karsten Heine

text: Lokakuussa 2013 Heine allekirjoitti vuoteen 2015 ulottuvan sopimuksen 3. Ligassa pelaavan Chemnitzer FC:n päävalmentaja. Heinen johdolla Chemnitzer pelasi nousujohteisesti ja pelastui kaudella 2013/14 putoamiselta. Heinen ensimmäisellä täydellä kaudella 2014/15 Chemnitzer sijoittui viidenneksi. Kevätkauden 2015/16 heikot peliesitykset johtivat kuitenkin Heinen potkuihin maaliskuun alussa 2016.


title: Eino Salakka

text: Eino Aleksander Salakka (13. huhtikuuta 1926 Sakkola – 4. marraskuuta 2006 Kuopio) oli suomalainen opettaja ja kirjailija.


title: Eino Salakka

text: Salakan vanhemmat olivat konstaapeli Kaarlo Vilhelm Salakka ja postinhoitaja Ida Similä. Hän valmistui kansakoulunopettajaksi Kajaanin seminaarista 1947.


title: Eino Salakka

text: Salakka toimi opettajana muun muassa Kaavilla, Sonkajärvellä ja Varkaudessa. Pisimpään hän oli Lahden Launeen peruskoulun yhteiskuntaopin, historian, uskonnon ja venäjän opettajana. Salakka oli mukana Lahden kunnallispolitiikassa ja oli perustamassa 1954 Lahden Työväen Mieskuoroa. Vuodesta 1987 Salakka asui Kuopiossa.


title: Eino Salakka

text: Salakka käsitteli omaelämäkerrallisissa teoksissaan vuosina 1936–1939 vanhassa Valamon luostarissa Laatokalla viettämäänsä aikaa sekä myös sodanjälkeistä evakkoelämää.


title: Naisten Liiga -kausi 2009

text: Naisten Liiga on korkein naisten jalkapallon sarjataso Suomessa. Kaudella 2009 Åland United voitti seuran historian ensimmäisen mestaruuden. Sarja pelattiin 12 joukkueen kaksinkertaisena sarjana. Viimeiseksi sijoittunut FC Kuusysi putosi suoraan Naisten Ykköseen. Sijalle 11 sijoittunut Puistolan Urheilijat karsi liigapaikasta Ykkösen toiseksi sijoittuneen FC Sportin kanssa kaksiosaisessa karsinnassa. FC Sport voitti karsinnan ja nousi liigaan.


title: Naisten Liiga -kausi 2009

text: Kaudeksi 2009 sarjaan nousi FC United. Kauden 2008 jälkeen FC Kontu luopui sarjapaikasta ja fuusioitui Puistolan Urheilijoiden kanssa. Sarjaan nostettiin tilalle Kokkolan Pallo-Veikot.FC Sport nousi liigaan yhteismaalein 2–1


title: Pernell Whitaker

text: Pernell Whitaker (s. 2. tammikuuta 1964) on entinen yhdysvaltalainen ammattilaisnyrkkeilijä, jota pidetään yhtenä kaikkien aikojen parhaimmista. "The Ring" -lehti julkaisi vuonna 2002 listan 80 parhaasta nyrkkeilijästä vuosilta 1922–2002. Whitaker oli listan kymmenes. Hänet tunnettiin puolustusvoittoisesta tyylistään. Whitaker voitti olympiakultaa kevytsarjassa 1984 Los Angelesissa. Ammattilaisurallaan hän saavutti maailmanmestaruuden neljässä eri painoluokassa ja hänet valittiin Ring Magazinen vuoden nyrkkeilijäksi 1989.


title: Pernell Whitaker

text: Hänellä on neljä lasta, Dominique, Pernell Jr., Dantavious ja Devon, jo eroon päättyneestä avioliitostaan Rovanda Whitakerin kanssa.


title: Pernell Whitaker

text: | Ammattinyrkkeilyottelut boxrec.comissa


title: Valentin Ovetškin

text: Valentin Vladimirovitš Ovetškin (; 22. kesäkuuta 1904 Taganrog – 27. tammikuuta 1968 Taškent) oli venäläinen neuvostokirjailija.


title: Valentin Ovetškin

text: Valentin Ovetškin syntyi pankkivirkailijan perheeseen. Varojen puutteen takia hän joutui keskeyttämään opintonsa Taganrogin teknisessä opistossa ja vuodesta 1919 lähtien työskenteli suutarina ja kulttuurityöntekijänä. Vuosina 1925–1931 hän toimi järjestämänsä maatalouskommuunin puheenjohtajana Rostovin alueen Jefremovkan kylässä. Vuonna 1929 Ovetškin hyväksyttiin NKP(b):n jäseneksi ja vuodesta 1931 lähtien hän toimi puolue- ja ammattiliittovirkailijana Kubanilla. Vuodesta 1934 lähtien hän työskenteli paikallislehtien kirjeenvaihtajana. Vuonna 1937 Ovetškin erotettiin puolueesta hänen puolustettuaan vainon kohteeksi joutunutta ystäväänsä. Toisen maailmansodan aikana hän palveli armeijassa ja työskenteli lehtimiehenä. Vuonna 1941 Ovetškin hyväksyttiin Neuvostoliiton kirjailijaliiton jäseneksi ja vuonna 1943 hänet otettiin takaisin puolueeseen.


title: Valentin Ovetškin

text: Ovetškinin ensimmäinen kirja "Kolhoznyje rasskazy" (”Kolhoosikertomuksia”) ilmestyi vuonna 1935 ja sen jatko-osa vuonna 1939. Vuonna 1945 julkaistu, rintamasotilaiden sodanjälkeiseen aikaan kohdistamia odotuksia kuvaava kertomus "S frontovym privetom" (”Rintamaterveisin”) herätti laajaa huomiota. Vuonna 1954 pidetyssä kirjailijaliiton edustajakokouksessa Ovetškin arvosteli suorasanaisesti liiton byrokraattisuutta ja sodanjälkeisen neuvostokirjallisuuden valheellisuutta (ks. ristiriidattomuuden teoria). Ovetškinin pääteos ”Maaseudun arkea” ("Raionnyje budni") koostuu Novyi mir -kirjallisuuslehdessä ja Pravdassa vuosina 1952–1956 ilmestyneistä kuvauksista, joissa hän kaunokirjallisuuden keinoin kritisoi kommunistipuolueen mielivaltaista ja tehotonta maatalouspolitiikkaa. Teoksella oli huomattava merkitys myöhemmän neuvostovenäläisen maaseutuproosan kehitykselle. Asuessaan Kurskissa vuosina 1958–1961 Ovetškin kirjoitti näytelmiä, joiden taiteellista arvoa pidetään vähäisenä.


title: Valentin Ovetškin

text: Ovetškin toimi vuodesta 1954 lähtien Neuvostoliiton kirjailijaliiton hallituksen ja vuodesta 1958 "Novyi mirin" toimitusneuvoston jäsenenä. Nikita Hruštšovin uudistuksiin pettyneenä hän yritti vuonna 1961 tehdä itsemurhan, minkä seurauksena hänen toinen silmänsä sokeutui. Vuodesta 1963 lähtien kirjailija vietti hiljaiseloa Taškentissa.


title: Nikolai Nikitin

text: Nikolai Nikolajevitš Nikitin (; 8. elokuuta 1895 Pietari – 26. maaliskuuta 1963 Leningrad) oli venäläinen neuvostokirjailija.


title: Nikolai Nikitin

text: Nikolai Nikitin syntyi rautatievirkailijan perheeseen. Hän opiskeli Pietarin yliopistossa ja palveli vuosina 1918–1922 puna-armeijassa. Vuonna 1921 hän liittyi pietarilaiseen Serapion-veljien kirjailijaryhmään.


title: Nikolai Nikitin

text: Nikitinin varhaiset 1920-luvun kertomukset kuvaavat Venäjän vallankumouksen aikaisia tapahtumia epäpoliittisesti ja muodoltaan kokeilevasti. Muiden Serapionin veljeksien tavoin hänen teoksensa joutuivat ankaran kritiikin kohteeksi. Ajan mittaan kirjailija sopeutui sosialistisen realismin vaatimuksiin. Romaani "Eto bylo v Kokande" (”Tapahtui Kokandissa”, 1939) kuvaa neuvostovallan pystyttämistä Uzbekistaniin, ”Pohjolan Auroran” ("Severnaja Avrora", 1950) aiheena on Pohjois-Venäjän interventio vuosina 1918–1919. Jälkimmäinen teos sai Stalin-palkinnon vuonna 1951.


title: Nikolai Nikitin

text: Nikitin toimi Neuvostoliiton kirjailijaliiton hallituksen ja Zvezda-kirjallisuuslehden toimituskunnan jäsenenä sekä Leningradin kaupunkineuvoston edustajana. Hänet on palkittu Työn punaisen lipun kunniamerkillä. Kirjailijan kotitalon seinässä (Mohovaja 28, Pietari) on muistolaatta.


title: Liv Signe Navarsete

text: Liv Signe Navarsete (s. 23. lokakuuta 1958 Sogndal) on norjalainen poliitikko, joka nousi vuonna 2008 keskustapuolueen johtoon. Hän oli 2005–2009 liikenne- ja viestintäministeri Stoltenbergin toisessa hallituksessa. Vuonna 2009 Navarsetesta tuli kunta- ja alueministeri. Hän istuu Norjan suurkäräjillä.


title: Antjie Krog

text: Antjie Krog (myös Antijie Samuel 23. lokakuuta 1952 Kroonstad, Free State) on eteläafrikkalainen runoilija, kirjailija, kääntäjä, toimittaja ja tieteilijä. Krog on voittanut lukuisia palkintoja niin runoudestaan, journalismistaan, fiktiostaan kuin käännöstyöstään ja hänen teoksiaan on käännetty monille kielille. Krogille on myönnetty kolme kunniatohtoriutta ja hän on "University of the Western Capen" kunniaprofessori.


title: Antjie Krog

text: Krog opiskeli Free Statein ("Bachelor of Arts" 1976), Pretorian (Master of Arts 1983) yliopistoissa sekä UNISA:ssa, jossa hän suoritti opettajan pätevyyden. 1980-luvulla Antjie Krog työsketeli opettajana lukiossa ja opettajankoulutuslaitoksessa Kroonstadissa. Krog aloitti uransa journalistina "Die Burger"-sanomalehdessä toimi myöhemmin päätoimittajna "Die Suid-Afrikaanissa". Vuosina 1995 - 2000 hän työskenteli SABC:ssa radiotoimittajana raportoiden Totuuskomission toiminnasta 1996-98. Tänä aikana hän myös kirjoitti artikkeleita sanoma- ja aikakauslehtiin.


title: Antjie Krog

text: Krogin pääsääntöisesti vapaamuotoinen runous on sisältää paljon metaforia ja on hyvin lyyristä ja tunteikasta. Se käsittelee sekä yksityisiä että poliittisia aiheita. Hän julkaisi ensimmäisen runokokelmansa "Dogter van Jefta" seitsemäntoistavuotiaana ja häneltä on yhteensä julkaistu kymmenen kokoelmaa sekä kolme lastenrunokirjaa. 1990-luvulla Krog ryhtyi kirjoittamaan myös proosaa omintakaisella omaelämäkerrallisella tyylillä, joka yhdistää faktaa, fiktiota ja lyyrisiä elementtejä. Hänen tunnetuin, kansainväliseen maineeseen noussut kirjansa "Country of my Skull" (1998) kertoo kokemuksista Etelä-Afrikan Totuuskomission toiminnan seuraamisesta journalistina. Krogin ensimmäinen näytelmä "Waarom is die wat voor toyi-toyi altyd so vet?" sai ensiesityksensä vuonna 1999.